title: 2007/378/KE,Euratom: Deċiżjoni tal-Kunsill ta’ l- 14 ta’ Mejju 2007 li taħtar membru Franċiż fil-Kumitat Ekonomiku u Soċjali Ewropew

text:
               2.6.2007

               MT

               Il-Ġurnal Uffiċjali ta’ l-Unjoni Ewropea

               L 141/75

         DEĊIŻJONI TAL-KUNSILL
   ta’ l-14 ta’ Mejju 2007
   li taħtar membru Franċiż fil-Kumitat Ekonomiku u Soċjali Ewropew
   (2007/378/KE, Euratom)
   IL-KUNSILL ta’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 167 tiegħu,
   Wara li kkunsidra d-Deċiżjoni 2006/524/KE tal-11 ta’ Lulju 2006, Euratom li taħtar il-membri Ċeki, Ġermaniżi, Estonjani, Spanjoli, Franċiżi, Taljani, Latvjani, Litwani, Lussemburgiżi, Ungeriżi, Maltin, Awstrijaċi, Sloveni u Slovakki fil-Kumitat Ekonomiku u Soċjali Ewropew (1) għall-perijodu mill-21 ta’ Settembru 2006 sa l-20 ta’ Settembru 2010,
   Wara li kkunsidra n-nomina mressqa mill-Gvern Franċiż,
   Wara li kkunsidra l-opinjoni tal-Kummissjoni,
   Billi post ta’ membru fil-Kumitat Ekonomiku u Soċjali Ewropen sar vakanti wara r-riżenja tas-Sur Bruno CLERGEOT,
   IDDEĊIEDA KIF ĠEJ:
   Artikolu 1
   Is-Sur Philippe MANGIN huwa b’dan maħtur membru fil-Kumitat Ekonomiku u Soċjali Ewropew minflok is-Sur Bruno CLERGEOT għall-perijodu li jifdal tal-mandat tiegħu, jiġifieri sa l-20 ta’ Settembru 2010.
   Artikolu 2
   Din id-Deċiżjoni hija ppubblikata fil-Ġurnal Uffiċjali ta’ l-Unjoni Ewropea.
   Hija għandha tidħol fis-seħħ fil-jum ta’ l-adozzjoni tagħha.

      Magħmul fi Brussell, 14 ta’ Mejju 2007.

            Għall-Kunsill

            Il-President

         F.-W. STEINMEIER

      (1)  ĠU L 207, 28.7.2006, p. 30.


title: 2012/732/UE: Deċiżjoni tal-Parlament Ewropew u tal-Kunsill tal- 21 ta’ Novembru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2012/002 DE/manroland mill-Ġermanja)

text:
               28.11.2012

               MT

               Il-Ġurnal Uffiċjali tal-Unjoni Ewropea

               L 328/20

         DEĊIŻJONI TAL-PARLAMENT EWROPEW U TAL-KUNSILL
   tal-21 ta’ Novembru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2012/002 DE/manroland mill-Ġermanja)
   (2012/732/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw t-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li ngħataw is-sensja minħabba bidliet strutturali kbar fix-xejriet kummerċjali dinjija b’riżultat tal-globalizzazzjoni u biex dawn jiġu megħjuna fir-riintegrazzjoni tagħhom fis-suq tax-xogħol.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 000 000.

               (3)

               Il-Ġermanja ressqet applikazzjoni għall-mobilizzazzjoni tal-FEG, fir-rigward ta’ sensji fl-intrapriża manroland AG u tnejn mis-sussidjarji tagħha, kif ukoll fornitur wieħed, fl-4 ta’ Mejju 2012 u ssupplimentatha b’informazzjoni addizzjonali sal-10 ta’ Lulju 2012. Din l-applikazzjoni hi konformi mar-rekwiżiti biex jiġu determinati l-kontribuzzjonijiet finanzjarji kif stipulat fl-Artikolu 10 tar-Regolament (KE) Nru 1927/2006. Il-Kummissjoni għalhekk, tipproponi li jiġi mmobilizzat l-ammont ta’ EUR 5 352 944.

               (4)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Ġermanja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 5 352 944 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tkun ippubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-21 ta’ Novembru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2010/655/UE: Deċiżjoni tal-Kunsill tad- 19 ta’ Ottubru 2010 dwar il-konklużjoni, f’isem l-Unjoni Ewropea, tal-Protokoll Addizzjonali għall-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku

text:
               30.10.2010

               MT

               Il-Ġurnal Uffiċjali tal-Unjoni Ewropea

               L 285/1

         DEĊIŻJONI TAL-KUNSILL
   tad-19 ta’ Ottubru 2010
   dwar il-konklużjoni, f’isem l-Unjoni Ewropea, tal-Protokoll Addizzjonali għall-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku
   (2010/655/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 196 (2) u 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               L-Unjoni Ewropea hija Parti għall-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku approvat bid-Deċiżjoni tal-Kunsill 93/550/KEE (2) (minn hawn ’il quddiem imsejjaħ ’il-Ftehim ta’ Lisbona’).

               (2)

               Tilwima politika dwar il-konfini fis-Saħara tal-Punent żammet lil Spanja u lill-Marokk milli jirratifikaw il-Ftehim ta’ Lisbona. Din it-tilwima issa ġiet solvuta permezz tal-Protokoll Addizzjonali għall-Ftehim ta’ Lisbona li jimmodifika l-Artikolu 3(c) tiegħu.

               (3)

               Wara l-adozzjoni tad-Deċiżjoni tal-Kunsill dwar l-iffirmar, f’isem il-Komunità Ewropea, tal-Protokoll Addizzjonali għall-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku fit-12 ta’ Diċembru 2008, il-Protokoll Addizzjonali ġie ffirmat, f’isem il-Komunità, fil-25 ta’ Marzu 2009.

               (4)

               Il-Protokoll Addizzjonali għall-Ftehim ta’ Lisbona huwa miftuħ għar-ratifika, l-aċċettazzjoni jew l-approvazzjoni mill-Partijiet.

               (5)

               Huwa għalhekk xieraq għall-Unjoni Ewropea li tikkonkludi l-Protokoll Addizzjonali għall-Ftehim ta’ Lisbona.

               (6)

               L-Unjoni Ewropea u l-Istati Membri li huma parti għall-Ftehim ta’ Lisbona għandhom jagħmlu ħilithom biex jiddepożitaw simultanjament, sa fejn hu possibbli, l-istrumenti tagħhom ta’ ratifika, aċċettazzjoni jew approvazzjoni tal-Protokoll Addizzjonali.

               (7)

               Wara d-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea nnotifkat lill-Gvern tal-Portugall dwar il-fatt li l-Unjoni Ewropea ssostitwiet u ssuċċediet il-Komunità Ewropea,

         ADOTTAT DIN ID-DEĊIŻJONI:
   Artikolu 1
   Il-Protokoll Addizzjonali għall-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku huwa b’dan approvat f’isem l-Unjoni Ewropea.
   It-test tal-Protokoll Addizzjonali huwa mehmuż ma’ din id-Deċiżjoni.
   Artikolu 2
   1.   Il-President tal-Kunsill għandu jinnomina l-persuna/i li tingħata/jingħataw is-setgħa li tipproċedi/jipproċedu biex, f’isem l-Unjoni, tiddepożita/jiddepożitaw l-istrument tal-approvazzjoni mal-Gvern tal-Portugall, li jassumi l-funzjoni ta’ Depożitarju, skont l-Artikolu 3(1) tal-Protokoll Addizzjonali, sabiex jiġi espress il-kunsens tal-Unjoni li tkun marbuta b’dak il-Protokoll.
   2.   L-Unjoni u l-Istati Membri li huma parti għall-Ftehim ta’ Lisbona għandhom jagħmlu ħilithom biex jiddepożitaw simultanjament, sa fejn hu possibbli, l-istrumenti tagħhom ta’ ratifika, aċċettazzjoni jew approvazzjoni tal-Protokoll Addizzjonali.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Id-data tad-dħul fis-seħħ tal-Protokoll Addizzjonali għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, id-19 ta’ Ottubru 2010.

            Għall-Kunsill

            Il-President

         D. REYNDERS

      (1)  Kunsens tad-9 ta’ Marzu 2010 (għadu mhuwiex ippubblikat fil-Ġurnal Uffiċjali).

      (2)  ĠU L 267, 28.10.1993, p. 20.

      TRADUZZJONI
      PROTOKOLL ADDIZZJONALI
      għall-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku
      Ir-Repubblika Portugiża, ir-Renju ta’ Spanja, ir-Repubblika Franċiża, ir-Renju tal-Marokk u l-Komunità Ewropea, minn hawn ’il quddiem imsejħa “il-Partijiet”,
      KONXJI tal-ħtieġa li jitħares l-ambjent ġenerali u partikolarment l-ambjent tal-baħar,
      FILWAQT LI JAGĦRFU li t-tniġġis tal-Oċean Atlantiku tal-Grigal minn idrokarburi u sustanzi perikolużi oħra jistgħu jheddu l-ambjent tal-baħar u l-interessi ta’ Stati max-xtut,
      WARA LI KKUNSIDRAW il-ħtieġa li jiffaċilitaw id-dħul fis-seħħ mill-aktar fis tal-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku, li sar f’Lisbona fis-17 ta’ Ottubru 1990, minn hawn ’il quddiem imsejjaħ bħala “il-Ftehim ta’ Lisbona”,
      FTIEHMU KIF ĠEJ:
      Artikolu 1
      Emenda għall-Ftehim ta’ Lisbona
      L-Artikolu 3(c) tal-Ftehim ta’ Kooperazzjoni għall-Protezzjoni mit-Tniġġis tax-Xtut u l-Ibħra fil-Grigal tal-Atlantiku, li sar f’Lisbona fis-17 ta’ Ottubru 1990 (“il-Ftehim ta’ Lisbona”) huwa emendat kif ġej:

                  “c)

                  fin-Nofsinhar, sal-limitu tan-Nofsinhar tal-ibħra koperti mis-sovranità jew mill-ġurisdizzjoni ta’ kwalunkwe Parti.”

            Artikolu 2
      Relazzjoni bejn il-Ftehim ta’ Lisbona u l-Protokoll Addizzjonali
      Dan il-Protokoll jemenda il-Ftehim ta’ Lisbona skont id-dispożizzjonijiet tal-Artikolu preċedenti u, fir-rigward tal-Partijiet għall-Protokoll, il-Ftehim u l-Protokoll Addizzjonali għandhom jiġu interpretati u applikati bħala strument wieħed.
      Artikolu 3
      Kunsens għar-rabta u d-dħul fis-seħħ
      1.   Dan il-Protokoll għandu jitressaq lill-Partijiet għar-ratifika, l-aċċettazzjoni jew l-approvazzjoni, u l-istrumenti rispettivi għandhom jiġu depożitati mal-Gvern tar-Repubblika Portugiża.
      2.   Dan il-Protokoll għandu jidħol fis-seħħ fid-data li fiha l-Gvern tar-Repubblika Portugiża jirċievi l-istrument finali ta’ ratifika, aċċettazzjoni jew approvazzjoni.
      3.   L-ebda Parti ma tista’ tindika l-kunsens tagħha li tkun marbuta b’dan il-Protokoll mingħajr ma tkun indikat qabel jew fl-istess waqt il-kunsens tagħha li tkun marbuta bil-Ftehim ta’ Lisbona skont id-dispożizzjonijiet tal-Artikolu 22.
      4.   Wara d-dħul fis-seħħ ta’ dan il-Protokoll, kwalunkwe adeżjoni mal-Ftehim ta’ Lisbona skont il-proċedura stipulata fl-Artikoli 23 u 24 għandha tindika wkoll il-kunsens għar-rbit b’dan il-Protokoll, billi l-Partijiet huma marbuta bil-Ftehim ta’ Lisbona kif emendat mill-Artikolu 1 ta’ dan il-Protokoll.

         B’xhieda ta’ dan, is-sottoskritti, awtorizzati kif jixraq għal dan l-effett, iffirmaw dan il-Protokoll.
         Magħmul f’Lisbona fl-għoxrin ġurnata ta’ Mejju 2008, bl-Għarbi, bl-Ispanjol, bil-Franċiż u l-Portugiż, bit-test Franċiż ikun dak awtentiku f’każ ta’ diverġenza.

            GĦAR-REPUBBLIKA PORTUGIŻA

            GĦAR-RENJU TA’ SPANJA

            GĦAR-REPUBBLIKA FRANĊIŻA

            GĦAR-RENJU TAL-MAROKK

            GĦALL-KOMUNITÀ EWROPEA


title: Deċiżjoni ta’ Implimentazzjoni tal-Kummissjoni tas- 17 ta’ Novembru 2014 dwar l-emenda tal-programm ta’ ħidma għall-2014 kopert mid-Deċiżjoni ta’ Implimentazzjoni tal-Kummissjoni 2014/C 166/05 u l-adozzjoni ta’ programm ta’ ħidma u finanzjament għall-2015 fil-qasam tal-ikel u tal-għalf biex tkun żgurata l-applikazzjoni tal-leġiżlazzjoni dwar l-ikel u l-għalf

text:
               18.11.2014

               MT

               Il-Ġurnal Uffiċjali tal-Unjoni Ewropea

               C 410/3

         DEĊIŻJONI TA’ IMPLIMENTAZZJONI TAL-KUMMISSJONI
   tas-17 ta’ Novembru 2014
   dwar l-emenda tal-programm ta’ ħidma għall-2014 kopert mid-Deċiżjoni ta’ Implimentazzjoni tal-Kummissjoni 2014/C 166/05 u l-adozzjoni ta’ programm ta’ ħidma u finanzjament għall-2015 fil-qasam tal-ikel u tal-għalf biex tkun żgurata l-applikazzjoni tal-leġiżlazzjoni dwar l-ikel u l-għalf
   2014/C 410/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1), u b’mod partikolari l-Artikolu 84 tiegħu,
   Wara li kkunsidrat ir-Regolament (UE) Nru 652/2014 tal-Parlament Ewropew u tal-Kunsill tal-15 ta’ Mejju 2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (2), u b’mod partikolari l-Artikoli 6(3) u (5), 32, 33, 35, 36(1) u (4) u 43 tiegħu,
   Billi:

               (1)

               Permezz tad-Deċiżjoni ta’ Implimentazzjoni tal-Kummissjoni 2014/C 166/05 tas-27 ta’ Mejju 2014 (3) ġie adottat programm ta’ ħidma għall-2014 u l-finanzjament tiegħu. Jinħtieġ li d-Deċiżjoni msemmija hawn fuq tiġi aġġornata biex tinkludi azzjonijiet addizzjonali identifikati wara l-adozzjoni ta’ dik id-Deċiżjoni.

               (2)

               Sabiex tkun żgurata l-implimentazzjoni tal-attivitajiet li jibdew kmieni fl-2015 fil-qasam tal-ikel u tal-għalf u biex tkun żgurata l-applikazzjoni tal-leġiżlazzjoni dwar is-saħħa tal-ikel u l-għalf u tal-pjanti, huwa neċessarju li jiġi adottat programm ta’ ħidma li jikkostitwixxi deċiżjoni finanzjarja.

               (3)

               L-Artikolu 94 tar-Regolament ta’ Delega tal-Kummissjoni (UE) Nru 1268/2012 (4) jistabbilixxi regoli dettaljati dwar id-deċiżjonijiet ta’ finanzjament.

               (4)

               Huwa xieraq li jiġi awtorizzat l-għoti ta’ għotjiet mingħajr sejħa għal proposti lill-korpi identifikati fil-programm ta’ ħidma, u għar-raġunijiet ipprovduti fiha.

               (5)

               Din id-Deċiżjoni għandha tippermetti li jitħallas l-imgħax dovut għal ħlas tardiv, abbażi tal-Artikolu 92 tar-Regolament (UE, Euratom) Nru 966/2012, u abbażi tal-Artikolu 111(4) tar-Regolament ta’ Delega (UE) Nru 1268/2012.

               (6)

               Għall-applikazzjoni ta’ din id-Deċiżjoni, jixraq li t-terminu “bidla sostanzjali” jiġi ddefinit fit-tifsira tal-Artikolu 94(4) tar-Regolament ta’ Delega (UE) Nru 1268/2012.

               (7)

               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         IDDEĊIDIET KIF ĠEJ:
   Artikolu 1
   Emenda fid-Deċiżjoni ta’ Implimentazzjoni tal-Kummissjoni 2014/C 166/05
   L-emenda tal-programm ta’ ħidma msemmi fid-Deċiżjoni ta’ Implimentazzjoni tal-Kummissjoni 2014/C 166/05, kif stipulata fl-Anness, hija adottata.
   Artikolu 2
   Approvazzjoni tal-programm ta’ ħidma għall-2015
   Il-programm ta’ ħidma għall-implimentazzjoni tal-Artikoli 6, 32, 33, 35, 43 tar-Regolament (UE) Nru 652/2014, kif stabbilit fl-Anness, huwa adottat.
   Artikolu 3
   Deċiżjoni ta’ finanzjament
   Il-programmi ta’ ħidma annwali msemmija fl-Artikolu 1 u 2 jikkostitwixxu deċiżjoni ta’ finanzjament skont it-tifsira tal-Artikolu 84 tar-Regolament (UE, Euratom) Nru 966/2012.
   Artikolu 4
   Kontribuzzjoni tal-Unjoni
   Il-kontribuzzjoni massima għall-implimentazzjoni tal-programm għall-2014 ġiet iffissata għal EUR 4 820 000 u għandha tiġi ffinanzjata mil-linji li ġejjin tal-baġit ġenerali tal-Unjoni Ewropea għall-2014:

               baġit 2014 — 17 04 01 — EUR 4 600 000

               baġit 2014 — 17 04 03 — EUR 220 000

         Il-kontribuzzjoni massima għall-implimentazzjoni tal-programm għall-2015 ġiet iffissata għal EUR 4 050 000 u għandha tiġi ffinanzjata mil-linji li ġejjin tal-baġit ġenerali tal-Unjoni Ewropea għall-2015:

               baġit 2015 — 17 04 03 — EUR 3 930 000

         L-implimentazzjoni ta’ din id-Deċiżjoni hija soġġetta għad-disponibbiltà tal-approprjazzjonijiet wara l-adozzjoni tal-baġit għall-2015 mill-awtorità baġitarja jew previsti fis-sistema tad-dodiċeżmi proviżorji.
   L-approprjazzjonijiet imsemmija hawn fuq jistgħu jkopru wkoll l-imgħax dovut għal ħlas tardiv.
   Artikolu 5
   Klawsola dwar il-flessibbiltà
   Bidliet kumulattivi fl-allokazzjonijiet għall-azzjonijiet speċifiċi fi ħdan kull programm ta’ ħidma, li ma jaqbżux l-20 % tal-kontribuzzjoni massima stabbilit fl-Artikolu 4 ta’ din id-Deċiżjoni ma għandhomx jitqiesu bħala sostanzjali skont t-tifsira tal-Artikolu 94(4) tar-Regolament Delegat (UE) Nru 1268/2012, meta dawk il-bidliet ma jkunux jaffettwaw b’mod sinifikanti n-natura tal-azzjonijiet u l-objettiv tal-programm ta’ ħidma.
   L-uffiċjal awtorizzanti responsabbli jista’ jadotta l-bidliet imsemmija fl-ewwel paragrafu skont il-prinċipji tal-ġestjoni finanzjarja soda u tal-proporzjonalità.
   Artikolu 6
   Għotjiet
   L-għotjiet jistgħu jsiru mingħajr sejħa għal proposti lill-korpi identifikati fl-Anness, skont il-kundizzjonijiet speċifikati fih stess.

      Magħmul fi Brussell, is-17 ta’ Novembru 2014.

            Għall-Kummissjoni

         Vytenis ANDRIUKAITIS

            Membru tal-Kummissjoni

      (1)  ĠU L 298, 26.10.2012, p. 1.

      (2)  ĠU L 189, 27.6.2014, p. 1.

      (3)  Id-Deċiżjoni 2014/C 166/05 tas-27 ta’ Mejju 2014 dwar l-adozzjoni tal-programm ta’ ħidma u l-finanzjament tal-attivitajiet fil-qasam tal-għalf u tal-ikel għas-sena 2014 biex tkun żgurata l-applikazzjoni tal-leġiżlazzjoni dwar l-ikel u l-għalf (ĠU C 166, 3.6.2014, p. 5).

      (4)  Ir-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

      ANNESS
      Il-Programmi ta’ Ħidma Annwali għall-2014 u l-2015 fil-Qasam tal-Ikel u l-Għalf
      1.   INTRODUZZJONI

      L-għan ta’ dawn il-programmi ta’ ħidma huwa l-aġġornament tal-ħtiġijiet stabbiliti fid-Deċiżjoni ta’ Implimentazzjoni tal-Kummissjoni 2014/C 166/05 u li jkun hemm deċiżjoni ta’ finanzjament għall-azzjonijiet li jibdew kmieni fl-2015.
      Dawn il-programmi ta’ ħidma jinkludu miżuri ta’ implimentazzjoni għas-snin 2014 u 2015, b’analiżi tal-baġit kif ġej:

                  Azzjonijiet indikattivi (2014)

                  Ammont indikattiv

                  Għotjiet (2)

                  EUR 170 000

                  Akkwisti (2)

                  EUR 4 650 000

                  Azzjoni oħra (0)

                  EUR 0

                     TOTAL (4 azzjonijiet fl-2014)

                     EUR 4 820 000

                  Azzjonijiet indikattivi (2015)

                  Ammont indikattiv

                  Għotjiet (3)

                  EUR 2 325 000

                  Akkwisti (4)

                  EUR 1 205 000

                  Azzjoni oħra (1)

                  EUR 400 000

                     TOTAL (8 azzjonijiet fl-2015)

                     EUR 3 930 000

            2.   GĦOTJIET

      Allokazzjoni baġitarja globali rriżervata għal għotjiet:

                  fl-2014 tammonta għal EUR 170 000,

                  fl-2015 tammonta għal EUR 2 325 000,

            2.1.   Bażi legali

      L-Artikoli 6(3), 33, 35 tar-Regolament (UE) Nru 652/2014.
      2.2.   Linji baġitarji

                  baġit 2014 — 17 04 03 — EUR 170 000

                  baġit 2015 — 17 04 03 — EUR 2 325 000

            2.3.   Lista indikattiva tal-azzjonijiet previsti

                  Azzjonijiet
                  (baġit 2014 — 17 04 03)

                  Numru stmat ta’ azzjonijiet

                  Data indikattiva tat-tnedija

                  Ammont indikattiv
                  (f’EUR)

                  Għodda tal-valutazzjoni tar-riskju kumulattiv għal residwi ta’ pestiċidi

                  għotja 1

                  Q4 tal-2014

                  70 000

                  Għotja addizzjonali lill-OIE għal-laqgħat u l-attivitajiet Reġjonali tal-Pjattaforma tat-Trattament Xieraq tal-Annimali

                  għotja waħda (1)

                  Q4 tal-2014

                  100 000

                  Azzjonijiet
                  (baġit 2015 — 17 04 03)

                  Numru stmat ta’ azzjonijiet

                  Data indikattiva tat-tnedija

                  Ammont indikattiv
                  (f’EUR)

                  Koordinazzjoni tat-talbiet għal awtorizzazzjoni għal użi minuri ta’ prodotti għall-protezzjoni tal-pjanti

                  għotja waħda (1)

                  Q1 tal-2015

                  350 000

                  Pjan ta’ Kontroll Koordinat bil-ħsieb li jistabbilixxi l-prevalenza ta’ prattiki frawdolenti fil-kummerċjalizzazzjoni ta’ ċerti oġġetti tal-ikel

                  28 għotja

                  Q1 tal-2015

                  600 000

                  Pjan ta’ Kontroll Koordinat għar-reżistenza antimikrobika (AMR)

                  28 għotja

                  Q1 tal-2015

                  1 375 000

            2.4.   Deskrizzjonijiet, għanijiet u riżultati previsti tal-miżuri ta’ implimentazzjoni

         Għodda tal-valutazzjoni tar-riskju kumulattiv għal residwi ta’ pestiċidi

      Il-proġett ta’ riċerka ACROPOLIS iffinanzjat mill-UE żviluppa għodda tal-IT aċċessibbli għall-partijiet ikkonċernati kollha involuti fil-valutazzjoni tar-riskju tal-pestiċidi. L-għodda tal-IT hija bbażata fuq mudell tax-xenarji probabbli ta’ esponiment. Il-Kummissjoni għandha l-intenzjoni li taġġorna dan il-proġett.

         Objettiv: L-aġġornament tal-għodda ACROPOLIS, skont il-bżonnijiet speċifiċi tal-Kummissjoni, kif ukoll bħala appoġġ lill-maniġers tar-riskju fl-iżvilupp tal-kriterji użati fil-ġestjoni tar-riskju billi jiġi vvalutat l-impatt possibbli fuq id-deċiżjonijiet dwar il-ġestjoni tar-riskju ta’ għażliet differenti ta’ parametri użati fl-immudellar.
      Il-proġett inizjali kien immexxi mill-Istitut Nazzjonali Olandiż għas-Saħħa Pubblika u l-Ambjent (RIVM), li għandu jingħata għotja addizzjonali sabiex jaġġorna l-ħidma u jipprovdi l-appoġġ neċessarju lill-Kummissjoni, u li huwa meħtieġ biex jittieħdu d-deċiżjonijiet xierqa dwar il-ġestjoni tar-riskju.

         Riżultati mistennija: Għodda aġġornata skont il-ħtiġijiet speċifiċi mitluba mill-Kummissjoni u għall-appoġġ (każijiet tal-ittestjar u struzzjonijiet) mogħti lill-Kummissjoni bil-ħsieb li jittieħdu deċiżjonijiet dwar il-ġestjoni tar-riskju rigward il-kalkolu tal-parametri.

         Għotja addizzjonali lill-OIE għal seminars Reġjonali tal-Pjattaforma tat-Trattament Xieraq tal-Annimali

      Id-Deċiżjoni ta’ Implimentazzjoni tal-Kummissjoni 2014/C 166/05 tistabbilixxi għotja diretta lill-OIE għal azzjonijiet bħalma huma konferenzi dinjija, seminars reġjonali u laqgħat reġjonali u attivitajiet dwar is-saħħa u t-trattament xieraq tal-annimali.
      Il-Kummissjoni beħsiebha tagħti għotja diretta addizzjonali lill-Organizzazzjoni Dinjija għas-Saħħa tal-Annimali (OIE) biex torganizza seminars addizzjonali fil-qasam tat-trattament xieraq tal-annimali.

         Objettiv: Li jiżdied l-għarfien dwar kwistjonijiet tat-trattament xieraq tal-annimali u l-grad ta’ applikazzjoni tal-istandards tal-OIE dwar it-trattament xieraq tal-annimali (it-trasport, il-qatla, il-kontroll tal-klieb li jiġru fit-toroq).

         Riżultati mistennija: Għarfien akbar tal-istandards dwar kwistjonijiet tat-trattament xieraq tal-annimali.

         Koordinazzjoni tat-talbiet għal awtorizzazzjoni għal użi minuri ta’ prodotti għall-protezzjoni tal-pjanti

      Jinħtieġ li tiġi żgurata koordinazzjoni effettiva u kondiviżjoni tal-informazzjoni fost l-Istati Membri u l-partijiet ikkonċernati, fir-rigward tal-użi minuri ta’ prodotti għall-protezzjoni tal-pjanti. Għalhekk hemm bżonn proġett li joħloq pjattaforma apposta ta’ esperti tal-UE dwar użi minuri fil-qasam tas-saħħa tal-pjanti. Il-Kummissjoni ppreżentat rapport lill-Parlament Ewropew u lill-Kunsill dwar it-twaqqif ta’ fond Ewropew għal użi minuri fil-qasam tal-prodotti għall-protezzjoni tal-pjanti (1). Ir-rapport ikkonkluda li l-Kummissjoni hija lesta tassisti u tagħti kontribuzzjoni finanzjarja fit-terminu qasir u medju biex isir dan il-proġett.

         Objettiv: Il-kofinanzjament flimkien ma’ għotja għal azzjoni ta’ faċilità ta’ koordinazzjoni tal-UE mmexxija minn xi Stati Membri jew organizzazzjoni internazzjonali bl-għan li jinkiseb approċċ ikkoordinat sabiex jinstabu soluzzjonijiet għal lakuni fl-użi minuri fl-Unjoni Ewropea.

         Riżultati mistennija: Attivitajiet koordinati li jwasslu biex jonqsu lakuni fl-użi minuri tal-prodotti għall-protezzjoni tal-pjanti, sabiex jiżguraw li l-bdiewa Ewropej jibqgħu kapaċi jipproduċu għelejjel ta’ kwalità għolja, billi jipprovdu biżżejjed mezzi u metodi.

         Pjan ta’ Kontroll Koordinat bil-ħsieb li jistabbilixxi l-prevalenza ta’ prattiki frawdolenti fil-kummerċjalizzazzjoni ta’ ċerti oġġetti tal-ikel

      Pjanijiet ta’ Kontroll Koordinati bil-ħsieb li jistabbilixxu l-prevalenza ta’ prattiki frawdolenti fil-kummerċjalizzazzjoni ta’ ċerti oġġetti tal-ikel, permezz ta’ kontrolli mmirati fosthom analiżi fil-laboratorju mill-Istati Membri. Eżerċizzji simili kienu twettqu għal-laħam taż-żiemel fl-2013 u l-2014.

         Objettiv: L-identifikazzjoni u l-kwantifikazzjoni ta’ xi prattiki fawdolenti.

         Riżultati mistennija: Pjanijiet ta’ kontroll armonizzati għall-monitoraġġ tal-frodi alimentari sabiex tiżdied il-fiduċja tal-konsumaturi. F’dan ir-rigward il-Kummissjoni Ewropea se titlob lill-Istati Membri kollha biex jimplimentaw dawn il-pjanijiet.

         Pjan ta’ Kontroll Koordinat għar-reżistenza antimikrobika (AMR)

      Id-Direttiva 2003/99/KE tal-Parlament Ewropew u tal-Kunsill (2) tistipola li l-Istati Membri għandhom jassiguraw li l-monitoraġġ jipprovdi dejta komparabbli dwar l-okkorenza tar-reżistenza antimikrobika (AMR) fl-aġenti żoonotiċi u aġenti oħra safejn dawn ikunu jippreżentaw theddida għas-saħħa pubblika. Eżerċizzju simili twettaq fl-2014, u għadu għaddej.
      Fl-2011, il-Kummissjoni kienet introduċiet pjan ta’ azzjoni għal ħames snin kontra l-AMR (3). Waħda mill-azzjonijiet hija li jissaħħu s-sistemi ta’ sorveljanza tal-AMR u l-konsum tal-antimikrobiċi fil-mediċina tal-annimali.

         Objettiv: Il-kofinanzjament ta’ pjan ta’ kontroll koordinat għall-monitoraġġ tar-reżistenza antimikrobika li se jinkludi l-Istati Membri kollha.

         Riżultati mistennija: Pjan ta’ kontroll armonizzat għal monitoraġġ ta’ reżistenza fil-katina alimentari sabiex tiżdied il-fiduċja tal-konsumaturi u għall-valutazzjoni tal-evoluzzjoni tar-reżistenza fil-katina alimentari. F’dan ir-rigward il-Kummissjoni se titlob lill-Istati Membri kollha biex jimplimentaw pjan ta’ dan it-tip.
      2.5.   Implimentazzjoni

         Għodda tal-valutazzjoni tar-riskju kumulattiv għal residwi ta’ pestiċidi

      Implimentazzjoni: direttament mid-DĠ SANCO.
      Rata massima ta’ kofinanzjament tal-UE: 50 % tal-ispejjeż eliġibbli.
      Kriterji għall-għotja:
      Il-kwalità u r-rilevanza tal-għodod proposti;
      Il-kwalità, il-koerenza u ċ-ċarezza ġenerali tal-objettivi proposti.

         Għotja addizzjonali lill-OIE għal-laqgħat u l-attivitajiet reġjonali tal-Pjattaforma tat-Trattament Xieraq tal-Annimali

      Implimentazzjoni: direttament mid-DĠ SANCO.
      Rata massima ta’ kofinanzjament tal-UE: 50 % tal-ispejjeż eliġibbli.
      Kriterji għall-għotja:
      Il-kontribut għall-kisbiet tal-objettivi tal-politika dwar it-Trattament Xieraq tal-Annimali;
      Il-kwalità tal-avvenimenti proposti.

         Koordinazzjoni tat-talbiet għal awtorizzazzjoni għal użi minuri ta’ prodotti għall-protezzjoni tal-pjanti

      Implimentazzjoni: direttament mid-DĠ SANCO.
      Rata massima ta’ kofinanzjament tal-UE: 50 % tal-ispejjeż eliġibbli.
      Kriterji għall-għotja:
      Ir-rilevanza tal-proposta għall-għanijiet tal-azzjoni;
      Il-konsistenza u l-adegwatezza tar-riżorsi allokati.

         Pjan ta’ Kontroll Koordinat tal-UE għall-istabbiliment tal-prevalenza ta’ prattiki frawdolenti fil-kummerċjalizzazzjoni ta’ ċerti oġġetti tal-ikel

      Implimentazzjoni: direttament mid-DĠ SANCO.
      Rata massima ta’ kofinanzjament tal-UE: 50 % tal-ispejjeż eliġibbli.
      Kriterji għall-għotja:
      Ir-rilevanza tal-proposta għall-għanijiet tal-azzjoni;
      L-għadd ta’ testijiet fil-proposta meta mqabbla mal-għadd ta’ testijiet rakkomandat.

         Pjan ta’ Kontroll Koordinat għar-reżistenza antimikrobika (AMR)

      Implimentazzjoni: direttament mid-DĠ SANCO.
      Rata massima ta’ kofinanzjament tal-UE: 50 % tal-ispejjeż eliġibbli.
      Kriterji għall-għotja:
      Ir-rilevanza tal-proposta għall-għanijiet tal-azzjoni;
      L-għadd ta’ testijiet fil-proposta meta mqabbla mal-għadd ta’ testijiet rakkomandat.
      3.   AKKWISTI

      Allokazzjoni baġitarja globali rriżervata għal kuntratti tal-akkwist:

                  fl-2014 tammonta għal EUR 4 650 000,

                  fl-2015 tammonta għal EUR 1 205 000.

            3.1.   Bażi Legali

      L-Artikoli 6(5), 34, 35, 43 tar-Regolament (UE) Nru 652/2014.
      3.2.   Linja baġitarja

                  baġit 2014 — 17 04 01 — EUR 4 600 000

                  baġit 2014 — 17 04 03 — EUR 50 000

                  baġit 2015 — 17 04 03 — EUR 1 205 000

            3.3.   Lista indikattiva tal-kuntratti previsti

                  Azzjoni
                  (baġit 2014 — 17 04 01)

                  Tip ta’ kuntratti

                  Numru stmat ta’ kuntratti

                  Data indikattiva

                  Ammont
                  (f’EUR)

                  Tiġdid ta’ ħażniet ta’ antiġeni tal-virus tal-marda tal-ilsien u d-dwiefer fil-bank tal-UE tal-antiġeni u t-tilqimiet

                  Sejħa għal offerti

                  1

                  Q4 tal-2014

                  4 600 000

                  Azzjoni
                  (baġit 2014 — 17 04 03)

                  Tip ta’ kuntratti

                  Numru stmat ta’ kuntratti

                  Data indikattiva

                  Ammont
                  (f’EUR)

                  Komunikazzjoni dwar programmi ta’ qerda

                  Speċifiku/servizz b’kuntratt qafas eżistenti

                  2

                  Q4 tal-2014

                  50 000

                  Azzjonijiet
                  (baġit 2015 — 17 04 03)

                  Tip ta’ kuntratti

                  Numru stmat ta’ kuntratti

                  Data indikattiva

                  Ammont
                  (f’EUR)

                  Studju — Valutazzjoni tar-riskju ta’ pesti li jaffettwaw il-kwalità
                  Proċedura negozjata mal-Organizzazzjoni Ewropea u Mediterranja għall-Protezzjoni tal-Pjanti (EPPO)

                  Servizz/Proċedura nnegozjata

                  1

                  Q1 tal-2015

                  300 000

                  Żvilupp ta’ strument prototip għall-identifikazzjoni tar-riħa taċ-ċingjal li għandu jintuża fil-biċċeriji

                  Speċifiku/servizz b’kuntratt qafas eżistenti

                  1

                  Q1 tal-2015

                  170 000

                  Avvenimenti bħala parti mill-EXPO Milan 2015

                  Speċifiku/servizz b’kuntratt qafas futur

                  15

                  Q1 tal-2015

                  500 000

                  Evalwazzjoni tal-għażliet tal-kriterji għall-identifikazzjoni ta’ sustanzi li jfixklu s-sistema endokrinali fil-kuntest ta’ Valutazzjoni tal-Impatt (skrinjar)

                  Speċifiku/servizz b’kuntratt qafas eżistenti

                  1

                  Q1 tal-2015

                  235 000

            3.4.   Implimentazzjoni

      Dawn l-azzjonijiet se jkunu implimentati direttament mid-DĠ SANCO.
      4.   AZZJONIJIET OĦRA

      4.1.   Rimborż tal-ispejjeż tal-akkomodazzjoni u tal-ivvjaġġar ta’ esperti nazzjonali li jwettqu l-verifiki flimkien mal-Uffiċċju Alimentari u Veterinarju (FVO)

      4.2.   Bażi Legali

      L-Artikolu 32 tar-Regolament Nru 652/2014.
      4.3.   Linja baġitarja

                  baġit 2015 — 17 04 03 — EUR 400 000.

            4.4.   Lista indikattiva tal-azzjonijiet previsti oħra

                  Azzjoni
                  (baġit 2015 — 17 04 03)

                  Numru stmat ta’ azzjonijiet oħra

                  Data indikattiva

                  Ammont indikattiv
                  (f’EUR)

                  Rimborż tal-ispejjeż tal-akkomodazzjoni u tal-ivvjaġġar ta’ esperti li jwettqu l-verifiki flimkien mal-Uffiċċju Alimentari u Veterinarju (FVO)

                  130

                  Matul l-2015

                  400 000

         (1)  COM(2014) 82 final, Brussell, 18.2.2014.

         (2)  Id-Direttiva 2003/99/KE tal-Parlament Ewropew u tal-Kunsill tas-17 ta’ Novembru 2003 rigward il-monitoraġġ taż-żoonożi u tal-aġenti żoonotiċi, temenda d-Deċiżjoni tal-Kunsill 90/424/KEE u tħassar id-Direttiva tal-Kunsill 92/117/KEE (ĠU L 325, 12.12.2003, p. 31).

         (3)  COM(2011) 748 Il-Komunikazzjoni mill-Kummissjoni lill-Parlament Ewropew u lill-Kunsill, Pjan ta’ Azzjoni kontra t-theddid li qed jiżdied ta’ Reżistenza Antimikrobika.


title: Deċiżjoni tal-Kunsill 2014/309/PESK tat- 28 ta' Mejju 2014 li temenda d-Deċiżjoni 2013/255/PESK dwar miżuri restrittivi kontra s-Sirja

text:
               29.5.2014

               MT

               Il-Ġurnal Uffiċjali tal-Unjoni Ewropea

               L 160/37

         DEĊIŻJONI TAL-KUNSILL 2014/309/PESK
   tat-28 ta' Mejju 2014
   li temenda d-Deċiżjoni 2013/255/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-31 ta' Mejju 2013, il-Kunsill adotta d-Deċiżjoni 2013/255/PESK (1).

               (2)

               Il-miżuri restrittivi stabbiliti fid-Deċiżjoni 2013/255/PESK japplikaw sal-1 ta' Ġunju 2014. Abbażi ta' rieżami ta' dik id-Deċiżjoni, dawk il-miżuri restrittivi għandhom jiġu estiżi sal-1 ta' Ġunju 2015.

               (3)

               Żewġ persuni u entità waħda ma għandhomx jibqgħu jinżammu fuq il-lista ta' persuni u entitajiet soġġetti għal miżuri restrittivi fl-Anness I għad-Deċiżjoni 2013/255/PESK.

               (4)

               L-informazzjoni marbuta ma' ċerti persuni u entitajiet elenkati fl-Anness I għad-Deċiżjoni 2013/255/PESK għandha tiġi aġġornata.

               (5)

               Id-Deċiżjoni 2013/255/PESK għalhekk għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/255/PESK hija b'dan emendata kif ġej:

               (1)

               L-Artikolu 34 huwa sostitwit b'dan li ġej:
               “Artikolu 34
               Din id-Deċiżjoni għandha tapplika sal-1 ta' Ġunju 2015. Hija għandha tinżamm taħt reviżjoni kostanti. Tista' tiġġedded, jew tiġi emendata kif adatt, jekk il-Kunsill iqis li l-objettivi tagħha ma ntlaħqux.”;

               (2)

               L-Anness I għad-Deċiżjoni 2013/255/PESK huwa emendat kif stabbilit fl-Anness għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta' Mejju 2014.

            Għall-Kunsill

            Il-President

         E. VENIZELOS

      (1)  Deċiżjoni 2013/255/PESK tal-31 ta' Mejju 2013 dwar miżuri restrittivi kontra s-Sirja (ĠU L 147, 1.6.2013, p. 14).

      ANNESS

                  I.

                  Il-persuni u l-entitajiet elenkati hawn taħt, kif ukoll l-entrati relatati, huma b'dan imneħħija mil-lista li tinsab fl-Anness I għad-Deċiżjoni 2013/255/PESK:
                  A.   Persuni

                  Nru 14. Asif Shawkat.
                  Nru 178. Sulieman Maarouf
                  B.   Entitajiet

                  Nru 45. Syrian International Islamic Bank.

                  II.

                  L-entrati li jikkonċernaw il-persuni elenkati hawn taħt, kif stipulat fl-Anness I għad-Deċiżjoni 2013/255/PESK

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              71.

                           Bushra (
                                 ) Al-Assad (
                                 ) (magħrufa wkoll bħala Bushra Shawkat)

                              Data tat-twelid: 24.10.1960

                              Oħt Bashar Al-Assad u armla ta' Asif Shawkat, Viċi Kap tal-Persunal għas-Sigurtà u t-Tkixxif. Minħabba r-relazzjoni personali mill-qrib u r-relazzjoni finanzjarja intrinsika mal-President Sirjan Bashar Al-Assad, hija tibbenefika mir-reġim Sirjan u hija assoċjata miegħu.

                              23.3.2012

                              108.

                           Dr. Mohammad (
                                 ) (magħruf ukoll bħala Mohamed, Muhammad, Mohammed) Al-Jleilati (
                                 )

                              Twieled: 1945;
                              Post tat-twelid: Damasku

                              Ex-Ministru tal-Finanzi. Bħala ex-Ministru tal-Gvern jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              1.12.2011

                              152.

                           Dr. Qadri (
                                 ) (magħruf ukoll bħala Kadri) Jamil (
                                 ) (magħruf ukoll bħala Jameel)

                              Ex-Viċi Prim Ministru għall-Affarijiet Barranin u ta' Persuni li qed Jgħixu Barra minn Pajjiżhom. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              156.

                           Eng. Hala (
                                 ) Mohammad (
                                 ) (magħruf ukoll bħala Mohamed, Muhammad, Mohammed) Al Nasser (
                                 )

                              Ex-Ministru tat-Turiżmu. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              158.

                           Eng. Subhi (
                                 ) Ahmad (
                                 ) Al Abdallah (
                                 ) (magħruf ukoll bħala Al-Abdullah)

                              Ex-Ministru tal-Agrikoltura u r-Riforma Agrarja. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              159.

                           Dr. Mohammad (
                                 ) (magħruf ukoll bħala Muhammad, Mohamed, Mohammed) Yahiya (
                                 ) (magħruf ukoll bħala Yehya, Yahya, Yihya, Yihia, Yahia) Moalla (
                                 ) (magħruf ukoll bħala Mu'la, Ma'la, Muala, Maala, Mala)

                              Ex-Ministru tal-Edukazzjoni Għolja. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              161.

                           Dr. Mohamad (
                                 ) (magħruf ukoll bħala Muhammad, Mohamed, Mohammed, Mohammad) Zafer (
                                 ) (magħruf ukoll bħala Dhafer) Mohabak (
                                 ) (magħruf ukoll bħala Mohabbak, Muhabak, Muhabbak)

                              Ex-Ministru tal-Ekonomija u l-Kummerċ Barrani. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              163.

                           Dr. Safwan (
                                 ) Al Assaf (
                                 )

                              Ex-Ministru tad-Djar u l-Iżvilupp Urban. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              164.

                           Eng. Yasser (
                                 ) (magħruf ukoll bħala Yaser) Al Siba'ii (
                                 ) (magħruf ukoll bħala Al-Sibai, Al-Siba'i, Al Sibaei)

                              Ex-Ministru tax-Xogħlijiet Pubbliċi. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              165.

                           Eng Sa'iid (
                                 ) (magħruf ukoll bħala Sa'id, Sa'eed, Saeed) Ma'thi (
                                 ) (magħruf ukoll bħala Mu'zi, Mu'dhi, Ma'dhi, Ma'zi, Maazi) Hneidi (
                                 )

                              Ex-Ministru taż-Żejt u r-Riżorsi Minerali. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              167.

                           Dr. Jassem (
                                 ) (magħruf ukoll bħala Jasem) Mohammad (
                                 ) (magħruf ukoll bħala Mohamed, Muhammad, Mohammed) Zakaria (
                                 )

                              Twieled fl-1968

                              Ex-Ministru tax-Xogħol u l-Affarijiet Soċjali. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              169.

                           Dr. Adnan (
                                 ) Abdo (
                                 ) (magħruf ukoll bħala Abdou) Al Sikhny (
                                 ) (magħruf ukoll bħala Al-Sikhni, Al-Sekhny, Al-Sekhni)

                              Ex-Ministru tal-Industrija. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              174.

                           Mohammed (
                                 ) Turki (
                                 ) Al Sayed (
                                 )

                              Ex-Ministru tal-Industrija. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012

                              175

                           Najm-eddin (
                                 ) (magħruf ukoll bħala Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (magħruf ukoll bħala Khrait)

                              Ex-Ministru tal-Istat. Bħala ex-Ministru tal-Gvern, jikkondividi r-responsabbiltà għar-repressjoni vjolenti tar-reġim kontra l-popolazzjoni ċivili.

                              16.10.2012


title: 2007/661/KE: Deċiżjoni tal-Kunsill tad- 9 ta' Ottubru 2007 li taħtar membru Taljan u membru supplenti Taljan fil-Kumitat tar-Reġjuni

text:
               13.10.2007

               MT

               Il-Ġurnal Uffiċjali ta’ l-Unjoni Ewropea

               L 270/16

         DEĊIŻJONI TAL-KUNSILL
   tad-9 ta' Ottubru 2007
   li taħtar membru Taljan u membru supplenti Taljan fil-Kumitat tar-Reġjuni
   (2007/661/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta’ Jannar 2006 il-Kunsill adotta d-Deċiżjoni 2006/116/KE (1) li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Post ta’ membru fil-Kumitat tar-Reġjuni tbattal wara t-tmiem tal-mandat tas-Sur GUARISCHI. Post ta’ membru supplenti tbattal wara l-ħatra tas-Sur SCOMA bħala membru,

         IDDEĊIEDA KIF ĠEJ:
   Artikolu 1
   Dawn li ġejjin huma maħtura fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membru:
               is-Sur Francesco SCOMA, Deputato regionale dell’Assemblea Regionale Siciliana (bidla fil-mandat),
               u

               (b)

               bħala membru supplenti:
               is-Sur Sante ZUFFADA, Consigliere della Regione Lombardia.

         Artikolu 2
   Din id-Deċiżjoni għandha tidħol fis-seħħ mid-data ta’ l-adozzjoni tagħha.

      Magħmul fil-Lussemburgu, 9 ta’ Ottubru 2007.

            Għall-Kunsill

            Il-President

         F. TEIXEIRA DOS SANTOS

      (1)  ĠU L 56, 25.2.2006, p. 75.


title: Deċiżjoni tal-Kumitat Politiku u ta’ Sigurtà EUPOL COPPS/1/2007 tat- 30 ta’ Ottubru 2007 rigward l-estensjoni tal-mandat tal-Kap ta’ Missjoni/Kummissarju tal-Pulizija tal-Missjoni tal-Pulizija ta’ l-Unjoni Ewropea għat-Territorji Palestinjani (EUPOL COPPS)

text:
               16.11.2007

               MT

               Il-Ġurnal Uffiċjali ta’ l-Unjoni Ewropea

               L 298/22

         DEĊIŻJONI TAL-KUMITAT POLITIKU U TA’ SIGURTÀ EUPOL COPPS/1/2007
   tat-30 ta’ Ottubru 2007
   rigward l-estensjoni tal-mandat tal-Kap ta’ Missjoni/Kummissarju tal-Pulizija tal-Missjoni tal-Pulizija ta’ l-Unjoni Ewropea għat-Territorji Palestinjani (EUPOL COPPS)
   (2007/737/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta’ l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2005/797/PESK ta’ l-14 ta’ Novembru 2005 dwar il-Missjoni tal-Pulizija ta’ l-Unjoni Ewropea għat-Territorji Palestinjani (1), u b’mod partikolari l-Artikolu 11 (2) tagħha,
   Billi:

               (1)

               L-Artikolu 11(2) ta’ l-Azzjoni Konġunta 2005/797/PESK jipprevedi li l-Kunsill jawtorizza l-Kumitat Politiku u ta’ Sigurtà (KPS) biex jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jibdel il-katina tal-kmand, fuq proposta tas-Segretarju Ġenerali/Rappreżentant Għoli.

               (2)

               Fil-21 ta’ Novembru 2006, wara proposta mis-Segretarju Ġenerali/Rappreżentant Għoli, il-KPS ħatar bid-Deċiżjoni tiegħu 2006/853/PESK (2) lis-Sur Colin SMITH bħala Kap tal-Missjoni/Kummissarju tal-Pulizija ta’ l-EUPOL COPPS sal-31 ta’ Diċembru 2007.

               (3)

               Fit-18 ta’ Ottubru 2007, is-Segretarju Ġenerali/Rappreżentant Għoli ppropona lill-KPS li jestendi l-mandat tas-Sur Colin SMITH għal sena oħra, sal-31 ta’ Diċembru 2008,

         IDDEĊIEDA KIF ĠEJ:
   Artikolu 1
   Il-mandat tas-Sur Colin SMITH bħala Kap tal-Missjoni/Kummissarju tal-Pulizija tal-Missjoni tal-Pulizija ta’ l-Unjoni Ewropea għat-Territorji Palestinjani (EUPOL COPPS), huwa permezz ta’ dan estiż sal-31 ta’ Diċembru 2008.
   Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.
   Hija għandha tapplika sal-31 ta’ Diċembru 2008.

      Magħmula fi Brussell, 30 ta’ Ottubru 2007.

            Għall-Kumitat Politiku u ta’ Sigurtà

            Il-President

         C. DURRANT PAIS

      (1)  ĠU L 300, 17.11.2005, p. 65.

      (2)  ĠU L 331, 29.11.2006, p. 21.


title: Deċiżjoni (UE) 2016/1734 tal-Bank Ċentrali Ewropew tal-21 ta' Settembru 2016 li temenda d-Deċiżjoni BĊE/2013/54 dwar il-proċeduri ta' akkreditazzjoni għal manifatturi ta' oġġetti tal-euro siguri u oġġetti tal-euro (BĊE/2016/25)

text:
               29.9.2016

               MT

               Il-Ġurnal Uffiċjali tal-Unjoni Ewropea

               L 262/30

         DEĊIŻJONI (UE) 2016/1734 TAL-BANK ĊENTRALI EWROPEW
   tal-21 ta' Settembru 2016
   li temenda d-Deċiżjoni BĊE/2013/54 dwar il-proċeduri ta' akkreditazzjoni għal manifatturi ta' oġġetti tal-euro siguri u oġġetti tal-euro (BĊE/2016/25)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 128(1) tiegħu,
   Wara li kkunsidra l-iStatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 12.1, l-Artikolu 16 u l-Artikolu 34.3,
   Billi:

               (1)

               L-Artikolu 128(1) tat-Trattat u l-Artikolu 16 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew jipprovdu li l-Bank Ċentrali Ewropew (BĊE) għandu d-dritt esklussiv li jawtorizza l-ħruġ ta' karti tal-flus tal-euro fi ħdan l-Unjoni. Dan id-dritt jinkludi l-kompetenza li jittieħdu miżuri sabiex tiġi mħarsal-integrità tal-karti tal-flus euro bħala mezz ta' ħlas sabiex b'hekk ikun hemm ukoll il-possibbiltà li jiġi emendat l-ambitu ta' dik il-kompetenza minn żmien għal żmien sabiex il-mezzi disponibbli biex tiġi żgurata l-integrità tal-karti tal-flus tal-euro jibqgħu adattati.

               (2)

               Sabiex tiġi żgurata l-integrità tal-karti tal-flus tal-euro, il-manifatturi akkreditati b'hekk huma soġġetti għal obbligi kontinwi taħt id-Deċiżjoni BĊE/2013/54 (1). Ċerti obbligi kontinwi għandhom jiġu emendati skont l-esperjenza prattika akkwistata wara d-dħul fis-seħħ tad-Deċiżjoni BĊE/2013/54.

               (3)

               Miżuri li jistgħu jaffettwaw l-istatus ta' akkreditazzjoni ta' manifattur akkreditat, inklużi t-trasferiment jew iċ-ċessjoni ta' akkreditazzjoni eżistenti, għandhom jiġu awtorizzati fejn il-BĊE jkun ta l-kunsens tiegħu bil-miktub minn qabel għal dik il-miżura. L-obbligu li l-BĊE jiġi infurmat dwar bidliet fl-istruttura tas-sjieda għandu jkun limitat għal każijiet fejn dik il-bidla fl-istruttura tas-sjieda tkun tista' tippermetti direttament jew indirettament lil entità involuta fil-bidla intiża tal-istruttura ta' sjieda li takkwista aċċess għal informazzjoni kunfidenzjali.

               (4)

               Barra minn hekk, il-Bord Eżekuttiv għandu jitpoġġa f'pożizzjoni li jimplimenta sanzjonijiet ekonomiċi fil-qasam tal-Politika Estera u ta' Sigurtà Komuni u li jqis is-sanzjonijiet imposti taħt ftehimiet internazzjonali. Bl-istess mod, jistgħu jitqiesu strumenti relevanti oħrajn bħal riżoluzzjonijiet tal-Kunsill ta' Sigurtà tan-NU.

               (5)

               Għalhekk, id-Deċiżjoni BĊE/2013/54 għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Emenda
   L-Artikolu 12 tad-Decizjoni BCE/2013/54 huwa mibdul b'dan li gej:

      “Artikolu 12
      Obbligi kontinwati ta' manifatturi akkreditati
      1.   Manifattur akkreditat għandu jżomm ir-rekwiżiti sostantivi kunfidenzjali.
      2.   Manifattur akkreditat għandu jipprovdi lill-BĊE, għas-sit ta' manifattura relevanti, b'kopja taċ-ċertifikat relevanti msemmi fl-Artikolu 4(3) kull darba li dak iċ-ċertifikat jiġġedded jew jinbidel fi żmien tliet xhur mid-data relevanti tal-kontinwazzjoni jew bidla. Manifattur akkreditat għandu jinforma immedjatament lill-BĊE bil-miktub jekk jiġi rrevokat xi wieħed ċertifikati msemmija fl-Artikolu 4(3).
      3.   Manifattur akkreditat għandu jinforma minnufih lill-BĊE bil-miktub jekk ikun beħsiebu jwettaq xi wieħed mill-atti li ġejjin:

                  (a)

                  ibiddel xi wieħed mill-arranġamenti fis-sit ta' manifattura relevanti wara li tkun ingħatat akkreditazzjoni b'xi mod li jaffettwa, jew jista' jaffettwa, il-konformità mar-rekwiżiti ta' akkreditazzjoni relevanti, inklużi bidliet għad-dettalji msemmija fl-Artikolu 5(2)(a) sa (d);

                  (b)

                  jittrasferixxi jew jassenja l-akkreditazzjoni tiegħu lil terza persuna, inkluż xi waħda mis-sussidjarji u kumpanniji assoċjati tiegħu;

                  (c)

                  ibiddel l-istruttura ta' sjieda tiegħu, fejn dik il-bidla fl-istruttura tas-sjieda tista' tippermetti direttament jew indirettament lil entità involuta fil-bidla intenzjonata tal-istruttura tas-sjieda li takkwista aċċess għal informazzjoni kunfidenzjali bħal rekwiżiti sostantivi li għalihom il-manifattur akkreditat huwa meħtieġ li jissalvagwardja l-konfidenzjalità taħt atti legali applikabbli tal-BĊE jew taħt obbligi kuntrattwali fil-konfront tal-BĊE, BĊN wieħed jew aktar jew manifattur wieħed jew aktar;

                  (d)

                  jagħti bidu għal proċedura għall-istralċ tal-manifattur jew kull proċedura analoga;

                  (e)

                  jorganizza mill-ġdid in-negozju jew struttura tiegħu bi kwalunkwe mod li jista' jaffettwa l-attività li għaliha ngħatat l-akkreditazzjoni;

                  (f)

                  jagħti b'sottokuntratt jew jinvolvi lil partijiet terzi, minbarra l-impjegati tal-manifattur akkreditat, f'attività ta' oġġetti tal-euro jew attività ta' sigurtà tal-euro li għalihom il-manifattur ikollu akkreditazzjoni, irrispettivament jekk is-sottokuntrattar jew l-involviment ta' terzi f'attività ta' oġġetti tal-euro jew attività ta' sigurtà tal-euro ikollux isir fis-sit ta' manifattura relevanti jew f'sit ieħor;

                  (g)

                  jesternalizza jew jittrasferixxi xi parti mill-attività ta' sigurtà tal-euro jew attività ta' oġġetti tal-euro jew kwalunkwe oġġetti tal-euro siguri jew oġġetti tal-euro lil terza persuna, inklużi s-sussidjarji u l-kumpanniji assoċjati tal-manifattur.

            4.   Manifattur akkreditat jista' jinvolvi biss lil terza persuna, inkluża kwalunkwe waħda mis-sussidjarji u kumpanniji assoċjati tal-manifattur akkreditat, fl-attivitajiet imsemmija fil-punti (f) u (g) tal-paragrafu 3 taħt il-kundizzjoni li t-terza persuna tkun ingħatat akkreditazzjoni jew akkreditazzjoni proviżorja skont l-Artikolu 2. It-terza persuna għandha tikkonferma bil-miktub lill-BĊE fit-talba biex jingħata bidu għal akkreditazzjoni proviżorja jekk tkun beħsieba twettaq l-attività ta' sigurtà tal-euro jew l-attività ta' oġġetti tal-euro mingħajr bidliet għal kwalunkwe mill-arranġamenti fis-sit ta' manifattura relevanti li għalih il-BĊE jkun ħareġ akkreditazzjoni jew akkreditazzjoni proviżorja lill-manifattur akkreditat li jkun qiegħed jagħmel trasferiment jew ċessjoni. F'dan il-każ, il-BĊE jista' jillimita l-valutazzjoni tiegħu tat-talba ta' għoti ta' bidu għal valutazzjoni tal-informazzjoni u dokumentazzjoni mogħtija mill-manifattur fil-konferma bil-miktub, ħlief jekk nuqqas ta' konformità maġġuri mar-rekwiżiti sostantivi relevanti fis-sit ta' manifattura relevanti jkun ġie skopert matul spezzjonijiet tas-sit ta' manifattura relevanti u tkun għadha ma ġietx irrimedjata.
      5.   Il-kunsens minn qabel bil-miktub tal-BĊE għandu jkun meħtieġ qabel ma manifattur akkreditat iwettaq xi wieħed mill-atti elenkati fil-paragrafu 3. Il-Bord Eżekuttiv jista' jirrifjuta li jagħti l-kunsens minn qabel bil-miktub tal-BĊE, jew jista' jagħti l-kunsens minn qabel bil-miktub tal-BĊE biss taħt il-kundizzjoni li l-entità jew entitajiet rikjedenti jikkonformaw mar-restrizzjonijiet jew li l-obbligi ta' aġir, f'dawn is-sitwazzjonijiet.

                  (a)

                  Meta jkollu dubji raġonevoli dwar il-konformità tal-entità jew entitajiet rikjedenti ma' kwalunkwe rekwiżit ta' akkreditazzjoni relevanti.

                  (b)

                  Meta entità li tkun involuta fl-attività intiża tkun (i) tinsab fi stat terz li ma jkunx Stat Membru tal-Unjoni jew Stat Membru tal-Assoċjazzjoni Ewropea tal-Kummerċ Ħieles, jew (ii) tkun tinsab fi Stat Membru tal-Unjoni jew tal-Assoċjazzjoni Ewropea tal-Kummerċ Ħieles iżda li t-tmexxija tan-negozju tagħha tkun ikkontrollata, permezz ta' sjieda, sjieda parzjali jew mezzi oħrajn ta' kontroll dirett jew indirett, minn entitajiet ibbażati barra minn Stat Membru tal-Unjoni jew tal-Assoċjazzjoni Ewropea tal-Kummerċ Ħieles. Meta jieħu deċiżjoni dwar l-għoti ta' kunsens, il-Bord Eżekuttiv għandu jqis jekk l-att li għalih jintalab kunsens jistax jitqies li huwa kunfliġġenti ma' reġimi ta' sanzjonijiet li possibbilment jaffettwaw lill-entità involuta, bħal:

                              (i)

                              kwalunkwe deċiżjoni jew regolament tal-Kunsill tal-Unjoni Ewropea dwar sanzjonijiet ekonomiċi fil-qasam tal-Politika Estera u ta' Sigurtà Komuni jew għan imlissen jew l-intenzjoni ta' tali deċiżjoni jew regolament;

                              (ii)

                              obbligu tal-Istati Membri li huwa pprovdut f'atti legali tal-Unjoni applikabbli direttament biex jimplimentaw sanzjonijiet ekonomiċi fil-qasam tal-Politika Estera u ta' Sigurtà Komuni;

                              (iii)

                              kwalunkwe ftehim internazzjonali li jkun ġie approvat mill-korpi leġiżlattivi tal-Unjoni jew tal-Istati Membri kollha li l-munita tagħhom hija l-euro.

            Ir-restrizzjonijiet u l-obbligi ta' aġir għandhom ikunu limitati fin-natura u l-ambitu tagħhom sal-punt li jkun meħtieġ biex jinkiseb l-objettiv iddikjarat fid-deċiżjoni tal-Bord Eżekuttiv. Għandhom ikunu inkwadrati b'mod li jintervjeni mill-inqas fil-libertà li titwettaq attività ekonomika. Il-Kunsill Governattiv għandu jiġi nnotifikat immedjatament dwar kwalunkwe deċiżjoni tal-Bord Eżekuttiv li jirrifjuta l-kunsens minn qabel bil-miktub tal-BĊE jew li jagħti l-kunsens minn qabel bil-miktub tal-BĊE biss taħt il-kundizzjoni li l-entità jew entitajiet rikjesti jikkonformaw ma' restrizzjonijiet jew obbligi ta' aġir.
      Il-Bord Eżekuttiv għandu jkun intitolat li jissottodelega s-setgħa li jagħti l-kunsens bil-miktub tal-BĊE lil-livell operazzjonali tal-BĊE f'każijiet fejn ikun hemm konformità mar-rekwiżiti ta' akkreditazzjoni relevanti kollha u ebda entità li tkun involuta fl-attività intiża ma tkun stabbilita barra l-Unjoni Ewropea jew l-Assoċjazzjoni Ewropea tal-Kummerċ Ħieles.
      6.   Manifattur akkreditat għandu jinforma lill-BĊE immedjatament bil-miktub jekk iwettaq xi wieħed mill-atti msemmija taħt il-paragrafu 3, irrispettivament jekk ikunx ingħata l-kunsens minn qabel bil-miktub, jew jekk iseħħx xi wieħed minn dawn l-avvenimenti:

                  (a)

                  il-bidu ta' xi proċedura għall-istralċ jew riorganizzazzjoni tal-manifattur jew kull proċedura analoga;

                  (b)

                  il-bidu ta' xi proċedura għar-riorganizzazzjoni tal-manifattur bi kwalunkwe mod li jista' jaffettwa l-attività li għaliha tkun ingħatat akkreditazzjoni;

                  (c)

                  il-ħatra ta' likwidatur, riċevitur, amministratur jew uffiċjal simili b'rabta mal-manifattur; jew

                  (d)

                  l-iskadenza ta' perjodu ta' 34 xahar mingħajr interruzzjoni sa mill-aħħar produzzjoni.

            7.   Manifattur b'akkreditazzjoni proviżorja għandu jinforma lill-BĊE minnufih meta jirċievi ordni uffiċjali biex jipproduċi mingħand manifattur akkreditat ieħor, minn BĊN jew mill-BĊE, sabiex l-ispezzjonijiet relevanti jkunu jistgħu jsiru kemm jista' jkun malajr. In-notifika għandha tinkludi informazzjoni dwar l-ordni uffiċjali għall-produzzjoni u d-data tal-bidu u tat-tmiem ippjanati tal-produzzjoni.
      8.   Manifattur b'akkreditazzjoni proviżorja għandu jipprovdi lill-BĊE b'informazzjoni dwar aspetti ambjentali, tas-saħħa u tas-sigurtà kif meħtieġ fir-rekwiżiti sostantivi relevanti.
      9.   Jekk manifattur akkreditat ikun stamperija, huwa għandu jieħu ħsieb li ssir analiżi tas-sustanzi kimiċi ta' karti tal-flus tal-euro lesti u għandu jirrapporta lill-BĊE skont ir-rekwiżiti ambjentali, tas-saħħa u tas-sigurtà relevanti.”

   Artikolu 2
   Dispożizzjonijiet finali
   Din id-Deċìżjoni għandha tidħol fis-seħħ fil-jum tan-notifika tagħha lid-destinatarji.
   Għandha tapplika mill-1 ta' Novembru 2016.
   Artikolu 3
   Destinatarji
   Din id-Deċiżjoni hija indirizzata lil manifatturi ta' oġġetti tal-euro siguri u oġġetti tal-euro u lill-banek ċentrali nazzjonali ta' Stati Membri li l-munita tagħhom hija l-euro, kull meta dawn tal-aħħar iwettqu kontrolli tal-istokks, kontrolli fuq il-qerda jew kontrolli fuq it-trasport.

      Magħmul fi Frankfurt am Main, il-21 ta' Settembru 2016.

            Il-President tal-BĊE

         Mario DRAGHI

      (1)  Id-Deċiżjoni BĊE/2013/54 tal-20 ta' Diċembru 2013 dwar il-proċeduri ta' akkreditazzjoni għal manifatturi ta' oġġetti tal-euro siguri u oġġetti tal-euro u li temenda d-Deċiżjoni BĊE/2008/3 (ĠU L 57, 27.2.2014, p. 29).


title: 2013/507/UE: Deċiżjoni tar-Rappreżentanti tal-Gvernijiet tal-Istati Membri tas- 16 ta’ Ottubru 2013 li taħtar Imħallef fil-Qorti tal-Ġustizzja

text:
               18.10.2013

               MT

               Il-Ġurnal Uffiċjali tal-Unjoni Ewropea

               L 277/11

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tas-16 ta’ Ottubru 2013
   li taħtar Imħallef fil-Qorti tal-Ġustizzja
   (2013/507/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 253 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a(1) tiegħu,
   Billi:

               (1)

               Id-Deċiżjoni tal-Kunsill 2013/336/UE (1), l-għadd ta' avukati ġenerali fil-Qorti tal-Ġustizzja Ewropea ttella' għal disgħa, b'effett mill-1 ta' Lulju 2013.

               (2)

               Il-kandidatura tas-Sur Maciej SZPUNAR ġiet proposta bil-ħsieb ta' ħatra fil-kariga ta' avukat ġenerali tal-Qorti tal-Ġustizzja.

               (3)

               Il-kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità s-Sur Maciej SZPUNAR għall-qadi tad-dmirijiet ta' avukat ġenerali fil-Qorti tal-Ġustizzja.

               (4)

               Bil-ħsieb tat-tiġdid parzjali tal-Imħallfin u l-Avukati Ġenerali li ser iseħħ fis-7 ta' Ottubru 2018, f'konformità mat-tieni subparagrafu tal-Artikolu 253 tat-Ttrattat dwar il-Funzjonament tal-Unjoni Ewropea, is-Sur Maciej SZPUNAR huwa maħtur għall-perjodu sas-6 ta' Ottubru 2018,

         ADOTTAW DIN ID-DEĊIŻJONI:
   Artikolu 1
   Is-Sur Maciej SZPUNAR huwa b'dan maħtur Avukat Ġenerali fil-Qorti tal-Ġustizzja għall-perijodu mis-16 ta' Ottubru 2013 sas-6 ta' Ottubru 2018.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Ottubru 2013.

            Il-President

         R. KAROBLIS

      (1)  Deċiżjoni tal-Kunsill 2013/336/UE tal-25 ta' Ġunju 2013 li żżid l-għadd ta' avukati ġenerali fil-Qorti tal-Ġustizzja tal-Unjoni Ewropea (ĠU L 179, 29.6.2013, p. 92).


title: Id-Deċiżjoni meħuda bi ftehim komuni bejn ir-rappreżentanti tal-gvernijiet ta' l-istati membri, li qed jiltaqgħu fuq livell ta' kap ta' stat u gvern, fuq il-post tas-sede ta' ċerti korpi u dipartimenti tal-komunitajiet ewropej u l-europol (93/K 323/01)

text:
Avviż Legali Importanti

|

41993D1130

Official Journal C 323 , 30/11/1993 P. 0001 - 0005

		Id-Deċiżjoni meħuda bi ftehim komuni bejn ir-rappreżentanti tal-gvernijiet ta' l-istati membri, li qed jiltaqgħu fuq livell ta' kap ta' stat u gvern, fuq il-post tas-sede ta' ċerti korpi u dipartimenti tal-komunitajiet ewropej u l-europol(93/K 323/01)IR-RAPPREŻENTANTI TA' L-ISTATI MEMBRI, LI QED JILTAQGĦU FUQ LIVELL TA' KAP TA' STAT U GVERN,Wara li kkunsidraw l-Artikolu 216 tat-Trattat li jistabbilixxi l-Komunità Ekonomika Ewropea, l-Artikolu 77 tat-Trattat li jistabbilixxi l-Komunità Ewropea tal-Faħam u l-Azzar u l-Artikolu 189 tat-Trattat li jistabbilixxi l-Komunità Ewropea ta' l-Enerġija Atomika,Wara li kkunsidraw ir-Regolament tal-Kunsill (KEE) Nru 1210/90 tas-7 ta' Mejju 1990 dwar it-twaqqif ta' l-Aġenzija Ewropea għall-Ambjent u x-Xibka Ewropea ta' Komunikazzjoni tat-Tagħrif u l-Osservazzjoni dwar l-Ambjent [1], l-aktar l-Artikolu 21 tiegħu,Wara li kkunsidraw ir-Regolament tal-Kunsill (KEE) Nru 1360/90 tas-7 ta' Mejju 1990 li jwaqqaf il-Fundazzjoni Ewropea tat-Taħriġ [2], l-aktar l-Artikolu 19 tiegħu,Wara li kkunsidraw id-Deċiżjoni tat-18 ta' Diċembru 1991 li taħtha l-Kummissjoni approvat it-twaqqif ta' l-Uffiċċju għas-Sorveljanza u l-Kontroll Veterinarju u tas-Saħħa tal-Pjanti,Wara li kkunsidraw ir-Regolament tal-Kunsill (KEE) Nru 302/93 tat-8 ta' Frar 1993 dwar it-twaqqif taċ-Ċentru Ewropew għall-Immonitorjar tad-Drogi u l-Vizzju tad-Drogi [3], l-aktar l-Artikolu 19 tiegħu,Wara li kkunsidraw ir-Regolament tal-Kunsill (KEE) Nru 2309/93 tat-22 ta' Lulju 1993 li jwaqqaf, inter alia, l-Aġenzija Ewropea għall-Valutazzjoni ta' Prodotti Mediċinali [4], l-aktar l-Artikolu 74 tiegħu,Billi, f'żieda mal-programm ta' azzjoni adottat mill-Kummissjoni fl-20 ta' Novembru 1989 dwar it-tħaddim tal-Karta tal-Komunità tad-Drittijiet Soċjali Fundamentali tal-Ħaddiema, il-Kunsill Ewropew għamel dispożizzjonijiet għall-ħolqien ta' l-Aġenzija għas-Saħħa u s-Sigurtà fuq il-Post tax-Xogħol;Billi t-Trattat fuq l-Unjoni Ewropea, li kien iffirmat fis-7 ta' Frar 1992 u għandu jidħol fis-seħħ fl-1 ta' Novembru 1993, jipprovdi għat-twaqqif ta' l-Istitut Monetarju Ewropew u l-Bank Ċentrali Ewropew;Billi l-istituzzjonijiet tal-Komunitajiet Ewropej jikkontemplaw it-twaqqif ta' l-Uffiċju għall-Armonizzazzjoni fis-Suq Intern (marki tad-ditta, disinji u mudelli);Billi, f'żieda mal-konklużjonijiet tal-Kunsill Ewropew ta' Maastricht, l-Istati Membri jikkontemplaw il-Konvenzjoni fuq l-Europol (l-Uffiċju tal-Pulizija Ewropea), li għandha twassal għall-ħolqien ta' l-Europol u tibdel il-Ftehim Ministerjali tat-2 ta' Ġunju 1993, li dan kien waqqaf it-Taqsima tad-Drogi ta' l-Europol;Billi l-post tas-sede ta' dawn il-korpi u d-dipartimenti differenti għandu jkun stabbilit;Waqt li jkun hemm referenza għad-Deċiżjonijiet tat-8 ta' April 1965 u tat-12 ta' Diċembru 1992,IDDEĊIDEW KIF ĠEJ:Artikolu 1(a) L-Aġenzija Ewropea għall-Ambjent għandu jkollha s-sede tagħha fiż-żona ta' Copenhagen.(b) Il-Fondazzjoni Ewropea tat-Taħriġ għandha jkollha s-sede tagħha f'Turin.(ċ) L-Uffiċċju għas-Sorveljanza u l-Kontroll Veterinarju u tas-Saħħa tal-Pjanti għandu jkollu s-sede tiegħu f'belt fl-Irlanda, li għandha tiġi stabbilita mill-Gvern ta' l-Irlanda.(d) Iċ-Ċentru Ewropew għall-Immonitorjar tad-Drogi u l-Vizzju tad-Drogi għandu jkollu s-sede tiegħu f'Lisbona.(e) L-Aġenzija Ewropea għall-Valutazzjoni ta' Prodotti Mediċinali għandha jkollha s-sede tagħha f'Londra.(f) L-Aġenzija għas-Saħħa u s-Sigurtà fuq il-Post tax-Xogħol għandha jkollha s-sede tagħha fi Spanja, f'belt li għandha tkun stabbilita mill-Gvern ta' Spanja.(g) L-Istitut Monetarju Ewropew u l-futur Bank Ċentrali Ewropew għandhom ikollhom is-sde tagħhom fi Frankfurt.(h) L-Uffiċċju għall-Armonizzazzjoni fis-Suq Intern (marki tad-ditta, disinji u mudelli), inkluż il-Bord ta' l-Appell tiegħu, għandu jkollu s-sede tiegħu fi Spanja, f'belt li għandha tkun stabbilita mill-Gvern ta' Spanja.(i) L-Europol u t-Taqsima tad-Drogi ta' l-Europol, għandhom ikollhom is-sede tagħhom f'The Hague.Artikolu 2Din id-Deċiżjoni, li għandha tiġi ppubblikata fil-Ġurnal Uffiċjali tal-Komunitajiet Ewropej, għandha tidħol fis-seħħ f'dan il-jum.Hecho en Bruselas, el veintinueve de octubre de mil novecientos noventa y tres.Udfærdiget i Bruxelles den niogtyvende oktober nitten hundrede og tre og halvfems.Geschehen zu Brüssel am neunundzwanzigsten Oktober neunzehnhundertdreiundneunzig.Έγινε στις Βρυξέλλες, στις είκοσι εννέα Οκτωβρίου χίλια εννιακόσια ενενήντα τρία.Done at Brussels on the twenty-ninth day of October in the year one thousand nine hundred and ninety-three.Fait à Bruxelles, le vingt-neuf octobre mil neuf cent quatre-vingt-treize.Fatto a Bruxelles, addì ventinove ottobre millenovecentonovantatré.Gedaan te Brussel, de negenentwintigste oktober negentienhonderd drieënnegentig.Feito em Bruxelas, em vinte e nove de Outubro de mil novecentos e noventa e três.Pour le gouvernement du royaume de BelgiqueVoor de Regering van het Koninkrijk België+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την κυβέρνηση της Ελληνικής Δημοκρατίας+++++ TIFF +++++Por el Gobierno del Reino de España+++++ TIFF +++++Pour la République française+++++ TIFF +++++Thar ceann Rialtas na hÉireannFor the Government of Ireland+++++ TIFF +++++Per il governo della Repubblica italiana+++++ TIFF +++++Pour le gouvernement du grand-duché de Lussemburgu+++++ TIFF +++++Voor de Regering van het Koninkrijk der Nederlanden+++++ TIFF +++++Pelo Governo da República Portuguesa+++++ TIFF +++++For the Government of the United Kingdom of Great Britain and Northern Ireland+++++ TIFF +++++[1] ĠU L 120, tal-11.5.1990, p. 1.[2] ĠU L 131, tat-23.5.1990, p. 1.[3] ĠU L 36, tat-12.2.1993, p. 1.[4] ĠU L 214, ta' l-24.8.1993, p. 1.--------------------------------------------------DikjarazzjonijietMeta tkun adottata d-Deċiżjoni tad-29 ta' Ottubru 1993, ir-Rappreżentanti tal-Gvernijiet ta' l-Istati Membri għandhom jadottaw id-dikjarazzjonijiet li ġejjin bi ftehim komuni:- Taħt ir-Regolament tal-Kunsill (KEE) Nru 337/75 ta' l-10 ta' Frar 1975, li kien adottat unanimament mill-Kunsill fuq proposta mill-Kummissjoni u wara li kien ikkonsultat il-Parlament Ewropew, is-sede taċ-Ċentru Ewropew għall-Iżvilupp tat-Taħriġ Vokazzjonali għandu jkun f'Berlin. Ir-Rappreżentanti tal-Gvernijiet ta' l-Istati Membri qed jagħmlu sejħa lill-istituzzjoni tal-Komunità Ewropea biex din tipprovdi li dik is-sede tkun imwaqqfa, kemm jista' jkun malajr, f'Tessaloniki.Il-Kummissjoni iddikjarat li din kienet lesta tissottometti proposta għal dak il-għan fil-ġejjieni qrib.- Għandu jitwaqqaf Ċentru tat-Traduzzjoni għall-korpi ta' l-Unjoni fi ħdan id-Dipartimenti tat-Traduzzjoni tal-Kummissjoni. Dan għandu jkollu s-sede tiegħu fil-Lussemburgu u għandu jipprovdi s-servizzi meħtieġa tat-traduzzjoni għat-tħaddim tal-korpi u d-dipartimenti li s-sede tagħhom ġew stabbiliti bid-Deċiżjoni t'hawn tad-29 ta' Ottubru 1993, ħlief għat-tradutturi ta' l-Istitut Monetarju Ewropew.- L-Istati Membri jidħlu li jappoġġjaw il-kandidatura tal-Lussemburgu biex tkun is-sede tal-Qorti Komuni ta' l-Appell għall-patenti tal-Komunità, kif ipprovdut fil-Protokoll fuq is-soluzzjoni ta' litigazzjonijiet dwar il-ksur u l-validità tal-patenti tal-Komunità mehmuża mal-Ftehim tal-Patenti tal-Komunità tal-15 ta' Diċembru 1989.Fil-konferenza tar-Rappreżentanti tal-Gvernijiet ta' l-Istati Membri, il-Kummissjoni kkonfermat li hija beħsiebha tikkonsolida t-twaqqif ta' dawk id-dipartimenti tagħha li jinsabu fil-Lussemburgu.Fl-aħħarnett, l-Istati Membri nnutaw li r-riżorsi ta' l-estimi huma disponibbli biex il-Fundazzjoni Ewropea għat-Titjib tal-Kondizzjonijiet ta' l-Għajxien u x-Xogħol li hemm f'Dublin twettaq numru ta' kompiti ġodda.--------------------------------------------------


title: Deċiżjoni tal-Kunsill ta' l- 14 ta' Novembru 2005 dwar il-konklużjoni tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2005

text:
12.12.2008      MT               Il-Ġurnal Uffiċjali ta’ l-Unjoni Ewropea                        609

32005D0800

L 302/46                     IL-ĠURNAL UFFIĊJALI TA’ L-UNJONI EWROPEA                      19.11.2005

                                  DEĊIŻJONI TAL-KUNSILL
                                   ta’ l-14 ta’ Novembru 2005
                         dwar il-konklużjoni tal-Ftehim Internazzjonali
                     dwar iż-Żejt taż-Żebbuġa u ż-Żebbuġ tal-Mejda, 2005

                                           (2005/800/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133,
flimkien ma’ l-ewwel sentenza ta’ l-ewwel subparagrafu ta’ l-Artikolu 300(2), tiegħu,

Wara li kkunsidra l-proposta mill-Kummissjoni,
 ---pagebreak--- 610                MT                Il-Ġurnal Uffiċjali ta’ l-Unjoni Ewropea                       12.12.2008

Billi:

(1)      Fil-25 ta’ Novembru 2003, il-Kunsill awtorizza lill-Kummissjoni biex tinnegozja f’isem il-
         Komunità r-reviżjoni tal-Ftehim Internazzjonali dwar iż-Żejt taż-Żebbuġa u ż-Żebbuġ tal-
         Mejda, 1986, kif emendat u estiż fl-1993, u prolungat l-aħħar fl-2004.

(2)      Fid-29 ta’ April 2005, il-Ftehim Internazzjonali Ġdid dwar iż-Żejt taż-Żebbuġa u ż-Żebbuġ
         tal-Mejda ġie adottat mill-Konferenza tan-Nazzjonijiet Uniti għan-Negozjar ta’ Ftehim
         Suċċessur għall-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 1986.

(3)      Il-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2005, jippromwovi
         kooperazzjoni internazzjonali, jikkontribwixxi għall-iżvilupp u l-istabbiltà tas-swieq għall-
         prodott konċernat u għall-kisba ta’ l-objettivi tal-politika kummerċjali u agrikola tal-
         Komunità.

(4)      Huwa għalhekk fl-interess tal-Komunità li tapprova l-Ftehim ta’ l-2005,

IDDEĊIEDA KIF ĠEJ:

                                                  Artikolu 1

Il-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2005, huwa b’dan
approvat f’isem il-Komunità.

It-test tal-Ftehim hu mehmuż ma’ din id-Deċiżjoni.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                           611

                                               Artikolu 2

Il-President tal-Kunsill huwa b’dan awtorizzat biex jaħtar il-persuna(i) bis-setgħa li tiffirma
(jiffirmaw) il-Ftehim sabiex tesprimi (jesprimu) l-kunsens tal-Komunità li tintrabat bih, skond l-
Artikolu 39(2)(a) *.

Magħmul fi Brussell, 14 ta’ Novembru 2005.
                                                                             Għall-Kunsill
                                                                             Il-President
                                                                              T. JOWELL

*
      Id-data tad-dħul fis-seħħ tal-Ftehim għandha tiġi ppubblikata fil-Ġurnal Uffiċjali ta’ l-Unjoni
      Ewropea mis-Segretarjat Ġenerali tal-Kunsill.


title: 2010/111/CFSP: Deċiżjoni tal-Kunsill 2010/111/PESK tat- 22 ta’ Frar 2010 li testendi l-mandat tar-Rappreżentant Speċjali tal-Unjoni Ewropea fil-Bosnja-Ħerzegovina

text:
               23.2.2010

               MT

               Il-Ġurnal Uffiċjali tal-Unjoni Ewropea

               L 46/23

         DEĊIŻJONI TAL-KUNSILL 2010/111/PESK
   tat-22 ta’ Frar 2010
   li testendi l-mandat tar-Rappreżentant Speċjali tal-Unjoni Ewropea fil-Bosnja-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-11 ta’ Marzu 2009, il-Kunsill adotta l-Azzjoni Konġunta 2009/181/PESK (1) li taħtar lis-Sur Valentin INZKO r-Rappreżentant Speċjali tal-Unjoni Ewropea (RSUE) fil-Bosnja-Ħerzegovina sat-28 ta’ Frar 2010.

               (2)

               Il-mandat tar-RSUE għandu jiġi estiż sal-31 ta’ Awwissu 2010. Madankollu, il-mandat tar-RSUE jista’ jiġi tterminat qabel, jekk il-Kunsill jiddeċiedi hekk, fuq rakkomandazzjoni tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ) b’segwitu għad-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.

               (3)

               Il-mandat tar-RSUE għandu jiġi implimentat f’koordinazzjoni mal-Kummissjoni sabiex tkun żgurata l-konsistenza ma’ attivitajiet rilevanti oħra li jaqgħu fil-kompetenza tal-Unjoni.

               (4)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ tagħmel ħsara lill-objettivi tal-Politika Estera u ta’ Sigurtà Komuni stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Valentin INZKO bħala r-Rappreżentant Speċjali tal-Unjoni Ewropea (RSUE) fil-Bosnja-Ħerzegovina (BiH) huwa b’dan estiż sal-31 ta’ Awwissu 2010. Il-mandat tar-RSUE jista’ jiġi tterminat qabel, jekk il-Kunsill jiddeċiedi hekk, fuq rakkomandazzjoni tar-RGħ wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.
   Artikolu 2
   Objettivi ta’ politika
   Il-mandat tar-RSUE għandu jkun ibbażat fuq l-objettivi tal-politika tal-Unjoni Ewropea (UE) fil-BiH. Dawn jiċċentraw fuq progress kontinwu fl-implementazzjoni tal-Ftehim Kwadru Ġenerali għall-Paċi (GFAP) fil-BiH, f’konformità mal-Pjan ta’ Implementazzjoni tal-Missjoni tal-Uffiċċju tar-Rappreżentant Għoli, kif ukoll fuq progress kontinwat fil-Proċess ta’ Stabbilizzazzjoni u Assoċjazzjoni, bil-għan ta’ BiH stabbli, vijabbli, paċifika u multietnika, li tikkopera paċifikament mal-ġirien tagħha u li timxi irreversibbilment fit-triq lejn sħubija fl-UE.
   Artikolu 3
   Mandat
   Sabiex jinkisbu l-objettivi tal-politika, il-mandat tar-RSUE għandu jkun li:

               (a)

               joffri l-konsulenza tal-Unjoni u jiffaċilita l-proċess politiku;

               (b)

               jippromwovi koordinazzjoni politika ġenerali tal-Unjoni u jikkontribwixxi għar-rinfurzar tal-koordinazzjoni u l-koerenza interna tal-Unjoni fil-BiH, inkluż permezz ta’ sessjonijiet ta’ tagħrif lill-Kapijiet ta’ Missjoni tal-Unjoni u l-parteċipazzjoni, jew ir-rappreżentanza, fil-laqgħat regolari tagħhom; billi jippresiedi grupp ta’ koordinazzjoni magħmul mill-atturi kollha tal-Unjoni preżenti fuq il-post bil-ħsieb li jiġu kkoordinati l-aspetti implimentattivi tal-azzjoni tal-Unjoni, u billi jipprovdilhom gwida dwar ir-relazzjonijiet mal-awtoritajiet tal-BiH;

               (c)

               jippromwovi koordinazzjoni ġenerali tal-isforzi tal-Unjoni, u jagħtihom direzzjoni politika lokali, fil-ġlieda kontra l-kriminalità organizzata, mingħajr preġudizzju għar-rwol ta’ tmexxija tal-Missjoni tal-Pulizija tal-Unjoni Ewropea (EUPM) fil-koordinazzjoni tal-aspetti ta’ dawn l-isforzi li jirrigwardaw il-pulizija u għal-linja ta’ kmand militari tal-ALTHEA (EUFOR);

               (d)

               mingħajr preġudizzju għal-linja ta’ kmand militari, joffri lill-Kmandant tal-Forza tal-UE gwida politika dwar kwistjonijiet militari b’dimensjoni politika lokali, b’mod partikolari rigward operazzjonijiet sensittivi, relazzjonijiet mal-awtoritajiet lokali u mal-mezzi tal-informazzjoni lokali;

               (e)

               jikkonsulta mal-Kmandant tal-Forza tal-UE qabel ma jieħu azzjoni politika li jista’ jkollha impatt fuq is-sitwazzjoni tas-sigurtà;

               (f)

               jiżgura l-konsistenza u l-koerenza tal-azzjoni tal-Unjoni lejn il-pubbliku; il-kelliem tar-RSUE għandu jkun il-punt ta’ kuntatt prinċipali tal-UE għall-mezzi tal-informazzjoni fil-BiH dwar kwistjonijiet tal-Politika Estera u ta’ Sigurtà Komuni/Politika ta’ Sigurtà u ta’ Difiża Komuni (PESK/PSDK);

               (g)

               iżomm ħarsa ġenerali fuq il-firxa kollha tal-attivitajiet fil-qasam tal-istat tad-dritt u, f’dan il-kuntest, jipprovdi konsulenza, kif meħtieġ, lir-RGħ u lill-Kummissjoni;

               (h)

               jipprovdi lill-Kap tal-Missjoni tal-EUPM bi gwida politika lokali; ir-RSUE u l-Kmandant tal-Operazzjoni Ċivili għandhom jikkonsultaw lil xulxin kif meħtieġ;

               (i)

               bħala parti mill-approċċ usa’ fir-rigward tal-istat tad-dritt adottat mill-komunità internazzjonali u mill-awtoritajiet tal-BiH u, billi juża l-kompetenza u l-assistenza teknika tal-pulizija pprovduti mill-EUPM f’dan ir-rigward, jappoġġa t-tħejjija u l-implimentazzjoni tar-ristrutturazzjoni tal-pulizija;

               (j)

               jipprovdi appoġġ sabiex tiġi rinfurzata u ssir aktar effettiva l-interfaċċa bejn il-pulizija u s-sistema tal-ġustizzja kriminali tal-BiH, f’kollegament mill-qrib mal-EUPM;

               (k)

               jikkonsulta mal-Kap tal-EUPM qabel ma jieħu azzjoni politika li jista’ jkollha impatt fuq il-pulizija u s-sitwazzjoni tas-sigurtà;

               (l)

               fir-rigward tal-attivitajiet dwar il-kooperazzjoni tal-pulizija u ġudizzjarja f’materji kriminali, inkluż l-Europol, u attivitajiet relatati tal-Unjoni, jipprovdi konsulenza lir-RGħ u lill-Kummissjoni kif meħtieġ, u jieħu sehem fil-koordinazzjoni lokali meħtieġa;

               (m)

               bil-ħsieb ta’ koerenza u ta’ sinerġiji possibbli, ikompli jipprovdi konsulenza dwar prijoritajiet għall-Istrument ta’ Assistenza ta’ Qabel l-Adeżjoni;

               (n)

               jappoġġa l-ippjanar għal presenza rinforzata tal-Unjoni fil-kuntest tal-egħluq tal-Uffiċċju tar-Rappreżentant Għoli (OHR), inkluża l-provvista ta’ parir dwar l-aspetti ta’ informazzjoni pubblika tat-transizzjoni, f’koordinazzjoni mill-qrib mal-Kummissjoni;

               (o)

               jikkontribwixxi għall-iżvilupp u l-konsolidazzjoni tar-rispett għad-drittijiet tal-bniedem u l-libertajiet fundamentali fil-BiH, bi qbil mal-politika tal-UE dwar id-drittijiet tal-bniedem u l-Linji Gwida tal-UE dwar id-Drittijiet tal-Bniedem;

               (p)

               jinvolvi ruħu mal-awtoritajiet rilevanti tal-BiH dwar il-kooperazzjoni sħiħa tagħhom mat-Tribunal Kriminali Internazzjonali għal dik li kienet il-Jugoslavja (ICTY);

               (q)

               jipprovdi konsulenza u faċilitazzjoni politika fil-proċess tar-riforma kostituzzjonali;

               (r)

               mingħajr preġudizzju għal linja ta’ kmand applikabbli, jagħti għajnuna biex jiġi żgurat li l-istrumenti kollha tal-Unjoni fil-kamp jiġu applikati b’mod koerenti biex jinkisbu l-objettivi ta’ politika tal-Unjoni.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-Kumitat Politiku u ta’ Sigurtà (KPS) għandu jżomm kollegament privileġġat mar-RSUE u għandu jkun il-punt primarju ta’ kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   Artikolu 5
   Rappreżentant Għoli
   Ir-rwol tar-RSUE ma għandu bl-ebda mod jippreġudika l-mandat tar-Rappreżentant Għoli fil-BiH, inkluż ir-rwol tiegħu ta’ koordinazzjoni fir-rigward tal-attivitajiet kollha tal-organizzazzjonijiet ċivili u l-aġenziji kollha kif previst fil-Ftehim Qafas Ġenerali għall-Paċi (GFAP) u l-konklużjonijiet u d-dikjarazzjonijiet sussegwenti tal-Kunsill għall-Implementazzjoni tal-Paċi (PIC).
   Artikolu 6
   Finanzjament
   1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta’ Marzu 2010 sal-31 ta’ Awwissu 2010 għandu jkun ta’ EUR 2 350 000.
   2.   In-nefqa ffinanzjata mill-ammont stipulat fil-paragrafu 1 għandha tkun eliġibbli sa mill-1 ta’ Marzu 2010. In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jagħti rendikont ta’ kull infiq lill-Kummissjoni.
   Artikolu 7
   Struttura u kompożizzjoni tat-tim
   1.   Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli mill-istruttura tat-tim tiegħu. It-tim għandu jinkludi t-tagħrif espert dwar kwistjonijiet speċifiċi ta’ politika kif meħtieġ mill-mandat. Ir-RSUE għandu jgħarraf lill-Kunsill u l-Kummissjoni minnufih dwar il-kompożizzjoni tat-tim tiegħu.
   2.   L-Istati Membri u l-istituzzjonijiet tal-Unjoni jistgħu jipproponu l-issekondar tal-persunal biex jaħdem mar-RSUE. Is-salarju ta’ persunal li jiġi ssekondat minn Stat Membru jew minn istituzzjoni tal-Unjoni lir-RSUE għandu jkun kopert mill-Istat Membru jew l-istituzzjoni tal-Unjoni kkonċernata rispettivament. Esperti ssekondati mill-Istati Membri lis-Segretarjat Ġenerali tal-Kunsill jistgħu jiġu stazzjonati wkoll mar-RSUE. Il-persunal internazzjonali kkuntrattat għandu jkollu ċ-ċittadinanza ta’ Stat Membru.
   3.   Il-persunal issekondat kollu għandu jibqa’ taħt l-awtorità amministrattiva tal-Istat Membru jew l-istituzzjoni tal-Unjoni mandanti u għandu jwettaq dmirijietu u jaġixxi fl-interess tal-mandat tar-RSUE.
   Artikolu 8
   Privileġġi u immunitajiet tar-RSUE u l-persunal tiegħu
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u l-membri tal-persunal tiegħu għandhom jiġu miftehma mal-parti/partijiet ospitanti kif meħtieġ. L-Istati Membri u l-Kummissjoni għandhom jagħtu l-appoġġ kollu meħtieġ għal dan l-għan.
   Artikolu 9
   Sigurtà ta’ informazzjoni klassifikata tal-UE
   Ir-RSUE u l-membri tat-tim tiegħu għandhom jirrispettaw il-prinċipji tas-sigurtà u l-istandards minimi stabbiliti bid-Deċiżjoni tal-Kunsill 2001/264/KE tad-19 ta’ Marzu 2001 li tadotta r-regolamenti tal-Kunsill rigward is-sigurtà (2), b’mod partikolari fil-ġestjoni ta’ informazzjoni klassifikata tal-UE.
   Artikolu 10
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjoni tal-Unjoni u/jew l-Istati Membri, kif meħtieġ, għandhom jipprovdu appoġġ loġistiku fir-reġjun.
   Artikolu 11
   Sigurtà
   Konformement mal-politika tal-Unjoni dwar is-sigurtà tal-persunal skjerat barra l-Unjoni f’kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f’konformità mal-mandat tiegħu u s-sitwazzjoni tas-sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tiegħu, notevolment billi:

               (a)

               jistabbilixxi pjan ta’ sigurtà speċifiku għall-missjoni bbażat fuq il-gwida tas-Segretarjat Ġenerali tal-Kunsill, li jinkludi miżuri ta’ sigurtà fiżiċi, organizzattivi u proċedurali speċifiċi għall-missjoni, l-immaniġġar tal-moviment sigur tal-persunal lejn, u ġewwa, iż-żona tal-missjoni, kif ukoll l-immaniġġar ta’ inċidenti ta’ sigurtà u li jinkludi pjan ta’ kontinġenza u evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b’assigurazzjoni ta’ riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tat-tim tiegħu li jridu jiġu skjerati barra l-Unjoni, inkluż persunal ikkuntrattat lokalment, ikunu ħadu taħriġ ta’ sigurtà xieraq qabel u mal-wasla fiż-żona tal-missjoni, ibbażat fuq il-klassifikazzjoni ta’ riskju mogħtija liż-żona tal-missjoni mis-Segretarjat Ġenerali tal-Kunsill;

               (d)

               jiżgura li r-rakkomandazzjonijiet kollha miftiehma, magħmula wara valutazzjonijiet ta’ sigurtà regolari jiġu implimentati u jipprovdi lir-RGħ, lill-Kunsill u lill-Kummissjoni b’rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapporti ta’ nofs it-terminu u tal-implimentazzjoni tal-mandat.

         Artikolu 12
   Rappurtar
   Ir-RSUE għandu jipprovdi regolarment lir-RGħ u lill-KPS b’rapporti bil-fomm u bil-kitba. Jekk ikun meħtieġ, ir-RSUE għandu jippreżenta rapport ukoll lill-gruppi ta’ ħidma tal-Kunsill. Rapporti regolari bil-miktub għandhom jiġu ċċirkolati permezz tan-netwerk COREU. Fuq ir-rakkomandazzjoni tar-RGħ jew tal-KPS, ir-RSUE jista’ jipprovdi rapporti lill-Kunsill Affarijiet Barranin.
   Artikolu 13
   Koordinazzjoni
   1.   L-attivitajiet tar-RSUE għandhom jiġu kkoordinati kif meħtieġ ma’ dawk tal-Kummissjoni, kif ukoll dawk ta’ RSUE oħrajn attivi fir-reġjun. Ir-RSUE għandu jipprovdi lill-missjonijiet tal-Istati Membri u lid-delegazzjonijiet tal-Unjoni b’aġġornamenti regolari ta’ informazzjoni.
   Fuq il-post għandhom jinżammu kuntatti mill-qrib mal-Kap tad-Delegazzjoni tal-Unjoni u mal-Kapijiet ta’ Missjoni tal-Istati Membri. Huma għandhom jagħmlu mill-aħjar biex jgħinu lir-RSUE fl-implimentazzjoni tal-mandat. Ir-RSUE għandu wkoll iżomm kuntatt ma’ atturi internazzjonali u reġjonali oħra fuq il-post.
   2.   B’appoġġ għall-operazzjonijiet tal-Unjoni ta’ maniġġar tal-kriżijiet, ir-RSUE, flimkien ma’ atturi tal-Unjoni oħra preżenti fuq il-post, għandu jtejjeb it-tixrid u l-kondiviżjoni ta’ informazzjoni minn dawk l-atturi tal-Unjoni bil-ħsieb li jinkiseb livell għoli ta’ għarfien komuni u ta’ valutazzjoni komuni dwar is-sitwazzjoni.
   Artikolu 14
   Reviżjoni
   L-implimentazzjoni ta’ din id-Deċiżjoni u l-konsistenza tagħha ma’ kontributi oħra mill-Unjoni għar-reġjun għandhom jinżammu taħt reviżjoni regolari. Ir-RSUE għandu jippreżenta rapport dwar l-implimentazzjoni tal-mandat lir-RGħ, lill-Kunsill u lill-Kummissjoni fi tmiem il-mandat.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta’ Marzu 2010.
   Artikolu 16
   Pubblikazzjoni
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta’ Frar 2010

            Għall-Kunsill

            Il-President

         C. ASHTON

      (1)  ĠU L 67, 12.3.2009, p. 88.

      (2)  ĠU L 101, 11.4.2001, p. 1.


title: Deċiżjoni tal-Kummissjoni tad- 19 ta' Marzu 2010 li taħtar lill-membru tal-Grupp Konsultattiv Ewropew għall-Konsumaturi għal Malta u s-sostitut tiegħu

text:
               23.3.2010

               MT

               Il-Ġurnal Uffiċjali tal-Unjoni Ewropea

               C 73/11

         DEĊIŻJONI TAL-KUMMISSJONI
   tad-19 ta' Marzu 2010
   li taħtar lill-membru tal-Grupp Konsultattiv Ewropew għall-Konsumaturi għal Malta u s-sostitut tiegħu
   2010/C 73/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni 2009/705/KE tal-14 ta’ Settembru 2009 li tistabbilixxi Grupp Konsultattiv Ewropew għall-Konsumaturi (1), u b'mod partikolari l-Artikolu 4 tiegħu,
   Billi:

               (1)

               Il-mandat tal-membri tal-Grupp Konsultattiv Ewropew għall-Konsumaturi skada fl-14 ta’ Novembru 2009;

               (2)

               Il-membri l-ġodda u s-sostituti nħatru mid-Deċiżjoni tal-Kummissjoni tas-17 ta’ Frar 2010 għal perjodu ta' tliet snin;

               (3)

               Hemm bżonn li jinħatar membru sħiħ u sostitut li jirrappreżenta lill-għaqdiet tal-konsumatur minn Malta għall-bqija taż-żmien tal-kariga ta' tliet snin, fuq il-bażi tal-proposti mressqa mill-awtoritajiet nazzjonali minn Malta.

         IDDEĊIDIET KIF ĠEJ:
   Artikolu waħdieni
   Il-persuni li ġejjin huma maħtura membru jew sostitut tal-Grupp Konsultattiv Ewropew għall-Konsumaturi għall-bqija taż-żmien tal-kariga tiegħu:

               Membru

               Sostitut

               Renald BLUNDELL (MT)

               Stefan XUEREB (MT)

      Magħmul fi Brussell, id-19 ta’ Marzu 2010.

            Għall-Kummissjoni,

            f’isem il-President,

         Robert MADELIN

            Id-Direttur Ġenerali tad-DĠ għas-Saħħa u l-Konsumaturi

      (1)  ĠU L 244 , 16.9.2009, p. 21.


title: Addendum mad-Deċiżjoni tal-Kunsill 2007/543/KE tat- 23 ta' Lulju 2007 li tirrigwarda l-adeżjoni tal-Bulgarija u r-Rumanija fil-Konvenzjoni dwar it-twaqqif ta' Uffiċċju Ewropew tal-Pulizija (Il-Konvenzjoni Europol) ( ĠU L 200, 1.8.2007 )

text:
               2.8.2007

               MT

               Il-Ġurnal Uffiċjali ta’ l-Unjoni Ewropea

               L 201/15

         ADDENDUM
   mad-Deċiżjoni tal-Kunsill 2007/543/KE tat-23 ta' Lulju 2007 li tirrigwarda l-adeżjoni tal-Bulgarija u r-Rumanija fil-Konvenzjoni dwar it-twaqqif ta' Uffiċċju Ewropew tal-Pulizija (Il-Konvenzjoni Europol)
   (Il-Ġurnal Uffiċjali ta' l-Unjoni Ewropea L 200 ta' l-1 t'Awissu 2007)
   Id-Dikjarazzjonijiet li ġejjin jiżdiedu mad-Deċiżjoni:

      “ID-DIKJARAZZJONIJIET MIR-REPUBBLIKA TAL-BULGARIJA JIRRIGWARDAW:

                  —

                     il-Konvenzjoni tas-26 ta’ Lulju 1995, ibbażat fuq l-Artikolu K.3 tat-Trattat dwar l-Unjoni Ewropea, dwar l-istabbiliment ta’ Uffiċċju Ewropew tal-Pulizija (Konvenzjoni Europol):

                  B’referenza għall-Artikolu 40, il-paragrafu 2 tal-Konvenzjoni Europol ir-Repubblika tal-Bulgarija tesprimi l-kunsens tagħha li kwistjonijiet bejn l-Istati Membri dwar l-interpretazzjoni u l-applikazzjoni tal-Konvenzjoni jkunu sistematikament riferuti lill-Qorti tal-Ġustizzja tal-Komunitajiet Ewropej;

                  —

                     il-Protokoll ta’ l-24 ta’ Lulju 1996, imfassal abbażi ta’ l-Artikolu K.3 tat-Trattat dwar l-Unjoni Ewropea, dwar l-interpretazzjoni, permezz ta’ deċiżjonijiet preliminari, mill-Qorti tal-Ġustizzja tal-Komunitajiet Ewropej dwar l-istabbiliment ta’ Uffiċċju Ewropew tal-Pulizija:

                  Skond l-Artikolu 2 tal-Protokoll dwar l-interpretazzjoni, permezz ta’ deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni Europol, ir-Repubblika tal-Bulgarija tiddikjara li hija taċċetta l-ġurisdizzjoni tal-Qorti tal-Ġustizzja tal-Komunitajiet Ewropej skond il-proċeduri speċifikati fl-Artikolu 2, il-paragrafu 2 (a).”